qundao/data-zh-poetry huggingface dataset:
送袁懋吉中翰奉使塞上归省
作者：王弘诲
朝代：明

芳草王程拥去轺，凤池使者列仙标。含香暂辍金闺直，转饷还从玉塞遥。綵服可能誇昼绣，儒衣犹自忆环桥。皇华到处堪题咏，归采民风献圣朝。
送袁莞沙之左州
作者：王弘诲
朝代：明

五马新承汉宠回，两都词赋谩多推。祇知圣主勤南顾，未道蛮荒负俊才。桂树秋风经象郡，梅花晴日度羊台。袁安卧阁多幽兴，赠我宁无驿使来。
送许云程大行奉使还琼为宫保海公营墓
作者：王弘诲
朝代：明

清朝耆硕里中闻，敕葬新恩借使君。海上松楸覃雨露，日边剑舄拥风云。茂陵遗草归时奏，庾岭寒梅到处芬。知是灵均门下客，大招何处拟骚文。
送谭侍御赴谪
作者：王弘诲
朝代：明

一封承谴有光辉，直道无嗟与世违。抗节忤时舆论惜，孤臣薄罚圣情微。谩同鸣马辞天仗，终藉云龙补衮衣。珍重他年珠浦叶，因风还向洛城飞。
送赵太史使吉藩
作者：王弘诲
朝代：明

分茅礼重瑶墀命，视草廷遴玉署郎。汉室河山申带砺，楚天旄节动潇湘。云深巫峡疑神女，风起兰台对大王。览胜多君传寡和，缄情应属雁来行。
送邓春宇年丈尹清流
作者：王弘诲
朝代：明

握手都门意气真，才高岂合叹沉沦。黄金莫恋燕台旧，墨绶应誇汉宠新。花里鸣弦千嶂色，山间飞舄万家春。此乡风土休嫌薄，好作清流第一人。
送郑尉入觐
作者：王弘诲
朝代：明

客旆风高拂曙烟，送君京洛怆离筵。孤槎琼海三山路，细雨金飙八月天。琴座春深凫舄近，剑江秋到雁书便。明时得禄休嗟薄，雅志如君况壮年。
送韩太史使朝鲜二首
作者：王弘诲
朝代：明

寰宇天开万历辰，殊方建节借词臣。箕封异代恩光旧，汉诏重熙景命新。辽海月明秋出塞，鸭江星动夜通津。波平到处惊相讯，为报中朝有圣人。玉节翩翩拂曙霞，侍臣衔命拜京华。紫泥诏下九天阙，绿水江通八月槎。投笔云封西掖草，拥旄霜放北山花。扶桑日出今应近，回首长安意转赊。
送韩太史使朝鲜二首·其一
作者：王弘诲
朝代：明

寰宇天开万历辰，殊方建节借词臣。箕封异代恩光旧，汉诏重熙景命新。辽海月明秋出塞，鸭江星动夜通津。波平到处惊相讯，为报中朝有圣人。
送韩太史使朝鲜二首·其二
作者：王弘诲
朝代：明

玉节翩翩拂曙霞，侍臣衔命拜京华。紫泥诏下九天阙，绿水江通八月槎。投笔云封西掖草，拥旄霜放北山花。扶桑日出今应近，回首长安意转赊。
送顾中秘仲方请告南还
作者：王弘诲
朝代：明

江上园亭似辟疆，殿中休沐寄翱翔。最怜顾恺称三绝，岂厌侏儒奉一囊。春过蓟门冰雪尽，风回茂苑芰荷香。承明亦是栖迟处，何事逃名入醉乡。淋漓墨妙尚方传，隐几幽斋见辋川。岂为膏肓痼泉石，时从盘礡弄云烟。莼鲈恰及还家日，金马犹堪避世年。未信少文能稳卧，清朝供奉正推贤。
送顾中秘仲方请告南还·其一
作者：王弘诲
朝代：明

江上园亭似辟疆，殿中休沐寄翱翔。最怜顾恺称三绝，岂厌侏儒奉一囊。春过蓟门冰雪尽，风回茂苑芰荷香。承明亦是栖迟处，何事逃名入醉乡。
送顾中秘仲方请告南还·其二
作者：王弘诲
朝代：明

淋漓墨妙尚方传，隐几幽斋见辋川。岂为膏肓痼泉石，时从盘礡弄云烟。莼鲈恰及还家日，金马犹堪避世年。未信少文能稳卧，清朝供奉正推贤。
逍遥洞
作者：王弘诲
朝代：明

洞口人家生事饶，桃花春水木兰桡。红妆绿鬓谁家女，隔树偏窥半面娇。
通天岩
作者：王弘诲
朝代：明

胜地开三岛，通天有一门。涧幽穷禹迹，村远閟秦源。宛转穿萝憩，空濛煮石餐。悠然绝尘想，相对已忘言。
避乱山居即事
作者：王弘诲
朝代：明

驻马山前路，江村事事幽。野花开橘柚，林鸟叫軥辀。地迥偏宜寂，时和早报秋。田家熟鸡黍，劝我数能留。
郭侯前塘招饮白家园
作者：王弘诲
朝代：明
体裁：七言律诗

芳郊景物此中幽，地主逢君郭细侯。柳系青丝留玉勒，花明白社泛金瓯。向阳正对宜春树，得月偏临近水楼。行客坐来清兴发，不妨秉烛夜深游。
郭侯前塘招饮白家园
作者：王弘诲
朝代：明

芳郊景物此中幽，地主逢君郭细侯。柳繫青丝留玉勒，花明白社泛金瓯。向阳正对宜春树，得月偏临近水楼。行客坐来清兴发，不妨秉烛夜深游。
都门会曾植斋少宗伯
作者：王弘诲
朝代：明

都门握手意绻绻，一别回看十二年。道在行藏惟与尔，时来得丧任从天。吾甚衰矣无周梦，汝往钦哉作舜邻。珍重明时各努力，乾坤后会尚茫然。
酬吴明卿藩参见寄
作者：王弘诲
朝代：明

大雅文章实起予，风尘甘载滞联裾。每从楚客时歌凤，漫向湘江拟觅鱼。囊里忽分三秀草，怀中如得九丘书。独怜下里当春雪，欲报琼瑶愧不如。一从邺下散词曹，宝铗龙文久自韬。载酒有无从问字，独醒曾否著怀骚。壮心老骥知仍在，矫首冥鸿意转劳。清庙祇今需雅颂，朱弦疏越待谁操。
酬吴明卿藩参见寄·其一
作者：王弘诲
朝代：明

大雅文章实起予，风尘甘载滞联裾。每从楚客时歌凤，漫向湘江拟觅鱼。囊里忽分三秀草，怀中如得九丘书。独怜下里当春雪，欲报琼瑶愧不如。
酬吴明卿藩参见寄·其二
作者：王弘诲
朝代：明

一从邺下散词曹，宝铗龙文久自韬。载酒有无从问字，独醒曾否著怀骚。壮心老骥知仍在，矫首冥鸿意转劳。清庙祇今需雅颂，朱弦疏越待谁操。
采莲曲
作者：王弘诲
朝代：明

江南盛夏满池莲，若耶溪边来美人。三三五五斗婵娟，兰桡桂棹花争妍。忽忆征夫出戍边，塞上十年犹未还。人未还，春已暮。妾颜应共落花残，妾心暗随流水度。落花流水自年年，绿暗红稀空自怜。明年若更征边塞，愿随飞叶化为尘。
重游环翠堂
作者：王弘诲
朝代：明

花底传杯心事閒，清斋时听鸟间关。沿阶荔子红堪摘，绕槛芭蕉翠自环。感旧转因怜白发，倦游翻觉喜青山。相逢未可轻相负，回首风云兴未悭。
重登金山
作者：王弘诲
朝代：明

再到金山上，凭栏四望时。乾坤留胜迹，岁月感前碑。雾雨江天暗，风波去路危。急流看勇退，吟眺动深思。
金山
作者：王弘诲
朝代：明

江天楼阁倚崔嵬，吴楚风烟四望开。万顷苍茫涵几席，千山缥渺涌蓬莱。城临铁瓮开龙藏，地控金陵接凤台。一自巨灵表东海，等閒大块若浮杯。绀宇岧峣锁翠岑，明霞宿露净朝阴。慈航能度江天阔，法界偏依水府深。海月熹微窥佛相，河沙寥寂印禅心。朅来欲问无生灭，徙倚空门漏转沉。
金山·其一
作者：王弘诲
朝代：明

江天楼阁倚崔嵬，吴楚风烟四望开。万顷苍茫涵几席，千山缥渺涌蓬莱。城临铁瓮开龙藏，地控金陵接凤台。一自巨灵表东海，等閒大块若浮杯。
金山·其二
作者：王弘诲
朝代：明

绀宇岧峣锁翠岑，明霞宿露净朝阴。慈航能度江天阔，法界偏依水府深。海月熹微窥佛相，河沙寥寂印禅心。朅来欲问无生灭，徙倚空门漏转沉。
铜鼓岭观海寄贺明府
作者：王弘诲
朝代：明

为访丹砂令，言寻若木津。波光含日动，蜃气斗霞新。欲跨摩霄鹤，还餐横海鳞。紫霓双节引，应对羽衣人。一纵登临目，苍茫太宇空。断山浮潋滟，削壁判鸿蒙。地撼蛟龙斗，潮争鼓角雄。凭高独舒啸，宛在水晶宫。
铜鼓岭观海寄贺明府·其一
作者：王弘诲
朝代：明

为访丹砂令，言寻若木津。波光含日动，蜃气斗霞新。欲跨摩霄鹤，还餐横海鳞。紫霓双节引，应对羽衣人。
铜鼓岭观海寄贺明府·其二
作者：王弘诲
朝代：明

一纵登临目，苍茫太宇空。断山浮潋滟，削壁判鸿蒙。地撼蛟龙斗，潮争鼓角雄。凭高独舒啸，宛在水晶宫。
长安步月
作者：王弘诲
朝代：明

禁漏传宵迥，天街占月多。澄光团玉魄，寒影泻金河。圆缺时难定，浮沉岁屡过。揽衣成独啸，数问夜如何。
长门秋怨
作者：王弘诲
朝代：明

徙倚雕栏坐夜迟，花间明月瘦寒枝。合欢纵得回新宠，零落须教异旧时。太液池边看月时，广寒深锁万年枝。妾心自许如明月，留得清光欲对谁。长乐更寒漏转催，片云飞度集灵台。殷勤尚扫珊瑚枕，或恐君王有梦来。
长门秋怨·其一
作者：王弘诲
朝代：明

徙倚雕栏坐夜迟，花间明月瘦寒枝。合欢纵得回新宠，零落须教异旧时。
长门秋怨·其三
作者：王弘诲
朝代：明

长乐更寒漏转催，片云飞度集灵台。殷勤尚扫珊瑚枕，或恐君王有梦来。
长门秋怨·其二
作者：王弘诲
朝代：明

太液池边看月时，广寒深锁万年枝。妾心自许如明月，留得清光欲对谁。
闻琼乱
作者：王弘诲
朝代：明

远道炎荒外，孤城大海中。艰危四面敌，离乱九家空。汉柱天犹隔，秦台路未通。请缨何日遂，壮志抱终童。寇乱今尤甚，虔刘遍里闾。长驱过建水，白昼入郊墟。威劫千人废，时平百计疏。故园溪畔路，消息近何如。
闻琼乱·其一
作者：王弘诲
朝代：明

远道炎荒外，孤城大海中。艰危四面敌，离乱九家空。汉柱天犹隔，秦台路未通。请缨何日遂，壮志抱终童。
闻琼乱·其二
作者：王弘诲
朝代：明

寇乱今尤甚，虔刘遍里闾。长驱过建水，白昼入郊墟。威劫千人废，时平百计疏。故园溪畔路，消息近何如。
闻砧
作者：王弘诲
朝代：明

秋夜谁家妇，寒砧隔院声。含风时断续，带月共悽清。乱杵疑无力，传衣独有情。单于闻出塞，何日暂休兵。
闻蝉
作者：王弘诲
朝代：明

曾闻清介饮琼浆，更听寒声急可伤。谩道绿杨深处隐，也应回首顾螳螂。
闻雁
作者：王弘诲
朝代：明

萧瑟燕山一叶秋，征鸿声断暮云流。不知今夜长门月，多少班姬梦里愁。青海联翩几夜呼，萧萧雨雪暗伊吾。闻声忽动经年忆，况复怀人一字无。寒烟暮雨度湘潭，嘹唳西风听不堪。寄语虞罗休竞巧，为传边信到江南。结阵寒云夕照斜，白蘋红蓼对江花。多才似欲怜庄叟，作意长鸣度远沙。
闻雁·其一
作者：王弘诲
朝代：明

萧瑟燕山一叶秋，征鸿声断暮云流。不知今夜长门月，多少班姬梦里愁。
闻雁·其三
作者：王弘诲
朝代：明

寒烟暮雨度湘潭，嘹唳西风听不堪。寄语虞罗休竞巧，为传边信到江南。
闻雁·其二
作者：王弘诲
朝代：明

青海联翩几夜呼，萧萧雨雪暗伊吾。闻声忽动经年忆，况复怀人一字无。
闻雁·其四
作者：王弘诲
朝代：明

结阵寒云夕照斜，白蘋红蓼对江花。多才似欲怜庄叟，作意长鸣度远沙。
阁试
作者：王弘诲
朝代：明

宸幄天开昼漏长，恩深咫尺对龙光。传经直院儒绅重，进讲当炉翰墨香。玉佩班联虞宰辅，金銮草上汉文章。论思此日逢明主，瀛馆何劳羡盛唐。
阳江环翠堂中留题四首
作者：王弘诲
朝代：明

新筑高斋傍翠林，开帘静对碧云岑。图书四壁春无价，一寄金门吏隐心。閒开图画即丹丘，望里云山总卧游。玄草尚疑扬子阁，月明何似庾公楼。兀坐幽窗俗虑无，炎天过雨鹤声孤。开帘云水鼍峰度，徙倚閒情问钓徒。庭前松竹翠交加，隐几悠然草白麻。九转未能论出世，只凭虚室寄烟霞。
阳江环翠堂中留题四首·其一
作者：王弘诲
朝代：明

新筑高斋傍翠林，开帘静对碧云岑。图书四壁春无价，一寄金门吏隐心。
阳江环翠堂中留题四首·其三
作者：王弘诲
朝代：明

兀坐幽窗俗虑无，炎天过雨鹤声孤。开帘云水鼍峰度，徙倚閒情问钓徒。
阳江环翠堂中留题四首·其二
作者：王弘诲
朝代：明

閒开图画即丹丘，望里云山总卧游。玄草尚疑扬子阁，月明何似庾公楼。
阳江环翠堂中留题四首·其四
作者：王弘诲
朝代：明

庭前松竹翠交加，隐几悠然草白麻。九转未能论出世，只凭虚室寄烟霞。
陈少詹小有园宴集
作者：王弘诲
朝代：明

卜筑虽人境，无喧即洞天。青山移屋里，锦石堕屏前。鹤舞窥炉篆，莺歌答管弦。金门耽吏隐，丘壑记平泉。
隐居
作者：王弘诲
朝代：明

九万北溟羽翮，八千南楚春秋。寸舌常扪在否，微躯此外何求。出世金仙大意，还丹玉诀真诠。樗栎幸逃大匝，支离自保天年。梦境翻为觉境，酡颜自保衰颜。大隐聊同小隐，闭关顿悟开关。休休知足忍辱，咄咄怪事书空。答客堪同曼倩，解嘲漫拟扬雄。荣名沧海浮沤，光阴白驹过客。何须畏人骄人，惟有自适其适。得丧此生喻马，姓名与世呼牛。栩栩庄生蝴蝶，悠悠飘瓦虚舟。刘伶用酒止酒，渊明作诗戒诗。到处有乡称醉，逢人问叟名痴。
隐居·其一
作者：王弘诲
朝代：明

九万北溟羽翮，八千南楚春秋。寸舌常扪在否，微躯此外何求。
隐居·其七
作者：王弘诲
朝代：明

刘伶用酒止酒，渊明作诗戒诗。到处有乡称醉，逢人问叟名痴。
隐居·其三
作者：王弘诲
朝代：明

梦境翻为觉境，酡颜自保衰颜。大隐聊同小隐，闭关顿悟开关。
隐居·其二
作者：王弘诲
朝代：明

出世金仙大意，还丹玉诀真诠。樗栎幸逃大匝，支离自保天年。
隐居·其五
作者：王弘诲
朝代：明

荣名沧海浮沤，光阴白驹过客。何须畏人骄人，惟有自适其适。
隐居·其六
作者：王弘诲
朝代：明

得丧此生喻马，姓名与世呼牛。栩栩庄生蝴蝶，悠悠飘瓦虚舟。
隐居·其四
作者：王弘诲
朝代：明

休休知足忍辱，咄咄怪事书空。答客堪同曼倩，解嘲漫拟扬雄。
集唐句寿松师陈老先生
作者：王弘诲
朝代：明

白纶巾下发如丝，龙马精神海鹤姿。圣代逍遥更何事，山人勾引住多时。金波穆穆沙堤月，寿酒年年太液池。万里寂寥音信断，因来相贺语相思。
集庆寺观宋理宗燕游图
作者：王弘诲
朝代：明

淳祐天子垂衣裳，湖山处处绮罗香。宫中美人谁第一，阎妃恩宠冠昭阳。自起珠林树功德，黄金为梁玉为饰。金波月桂榜亭池，龙官凤砌恣欢慝。鸣珰曳佩上瑶台，宁知乐极转生哀。辇路凄迷芊草合，御堤荒圯野乌来。翻经释子四五侣，寥落空门无定所。逢人但出燕游图，欲语当年意悽楚。
雨中感秋和陈公望宫谕韵
作者：王弘诲
朝代：明

玉琯凉初应，金壶气转清。轻飙振寥廓，微雨洒檐楹。萧飐变庭翠，响答寒螀声。忽听南归鸿，嗷嗷若为情。元运有代谢，群动递纷更。流光能几何，抚景一长鸣。四十尚无闻，悠悠念吾生。息心观有欲，弃知返无名。至理悟玄寂，耽幽葆嘉贞。聊希广成子，世虑澹无营。
雨中望焦山
作者：王弘诲
朝代：明

我爱焦孝然，幽栖事高洁。令名在兹山，千古同不灭。溯徊往从之，道阻不可即。归来乎山中，请与子如一。
雨过即事简陈公望宫谕
作者：王弘诲
朝代：明

霁雨散炎蒸，端居畅遐想。薰风时南来，四望回新爽。鸣蝉集高树，幽鸟自来往。轻霞浮潋滟，远屿互苍莽。凭轩一以眺，悠然足心赏。散帙窥遗编，鸣琴发清响。吏隐稀朝谒，地偏避尘鞅。无劳谈丹丘，即此超世网。抠衣时出门，苔绿侵阶长。
雪中访唐仁卿
作者：王弘诲
朝代：明

乘雪复乘雪，访君历帝闉。相访何所云，闻君卜居新。登堂一相见，含意殊未申。主人情款款，相留殊常宾。呼僮理别馆，对酌蒲萄春。围炉继秉烛，披襟发清论。尚友怀先哲，江门究渊源。致虚戒忘助，心上分经纶。微言著简册，裒然席上珍。嗟哉吾与子，百年企后尘。奋发同意气，砥砺结交亲。抗言千古上，耿耿契精神。晞颜亦颜徒，黾勉宜书绅。语罢欣自得，酬献更数巡。起视夜何其，雪霁烂星辰。其中有德星，同聚兆贤人。明当访太史，谁哉荀与陈。
青绞道中
作者：王弘诲
朝代：明

径转疑无路，溪迷别有槎。乱山一鸟道，深树几人家。旅食随田舍，村醪趁野花。舆图穷岛屿，黎庶遍桑麻。
题伯兄文明精舍
作者：王弘诲
朝代：明

图书东壁映文昌，展卷悠然欲坐忘。侧见晴峰挥彩笔，晓看初日吐扶桑。梦回池草春同丽，祝遍庭槐秋正苍。谁道子云甘寂寞，汉庭还拟献长杨。山中习静意何如，懒散从人问卜居。喜有书灯分四壁，不妨文史足三馀。剑光夜静寒牛斗，瑶草春深辨鲁鱼。方朔陆沉缘底癖，逢人应著答宾书。
题伯兄文明精舍·其一
作者：王弘诲
朝代：明

图书东壁映文昌，展卷悠然欲坐忘。侧见晴峰挥彩笔，晓看初日吐扶桑。梦回池草春同丽，祝遍庭槐秋正苍。谁道子云甘寂寞，汉庭还拟献长杨。
题伯兄文明精舍·其二
作者：王弘诲
朝代：明

山中习静意何如，懒散从人问卜居。喜有书灯分四壁，不妨文史足三馀。剑光夜静寒牛斗，瑶草春深辨鲁鱼。方朔陆沉缘底癖，逢人应著答宾书。
题壮游册赠袁上舍
作者：王弘诲
朝代：明

尚平婚嫁毕，京洛意如何。雪里高人卧，风前壮士歌。乾坤双短剑，湖海一行窝。期尔黄金伴，宁须醉薜萝。
题大鉴像
作者：王弘诲
朝代：明

葱岭传衣振钵龙，一花五叶衍南宗。慈帆不尽空中相，觉海谁图镜里容。
题御医陈小山墨梅
作者：王弘诲
朝代：明

我闻小山自昔多种杏，何时笔底化为梅。兴来肘后试盘礴，千葩万卉同时开。始疑大庾分清樾，复讶扬州观中发。冷蕊疏疏半带烟，寒梢袅袅时笼月。怜予海上梅村人，对此悠然乡思新。多病须君惟药物，何期更赠一枝春。见说君家世业钱塘口，为问孤山放鹤诗人今在否。好将佳句集毫端，一笑檐前酒一斗。
题恩州环翠堂
作者：王弘诲
朝代：明

江郭杯堪避暑留，虚堂春引石龙幽。轩开面面云烟合，亭敞时时花树浮。湖海乡心关白社，天涯归兴寄沧洲。廿年姓字看题壁，荏苒流光忆旧游。
题映雪读书画
作者：王弘诲
朝代：明

玉树琼枝照眼明，寒窗披卷梦魂清。夜来堪与君王对，半部当年致太平。
题沈宗伯乃翁柏溪公墨竹卷
作者：王弘诲
朝代：明

坡翁文老去千年，潇洒犹疑宝墨传。晚翠葳蕤浑欲滴，浮筠苍霭总生妍。深根云护龙应卧，孤篱风高凤若骞。展卷不须还问主，词林早已避如椽。
题沈生画风晴雨露竹四幅选一
作者：王弘诲
朝代：明

碧云深锁翠琅玕，烟雨霏霏见岁寒。一夜龙孙初解箨，凌霄意气待君看。
题画 其一 桃实
作者：王弘诲
朝代：明

溪上迷秦洞，天边窃汉儿。无言谁得似，惭谢论功时。
题画 其三 石榴
作者：王弘诲
朝代：明

盛夏丹葩艳，高秋玉粒滋。殷勤尚含祝，惟许魏收知。
题画 其二 杏花
作者：王弘诲
朝代：明

丹脸横墙出，红妆拂地垂。春风多少意，尽入曲江枝。
题画 其五 山栀
作者：王弘诲
朝代：明

翠叶捲轻烟，素葩乱寒雪。江头杜甫吟，相看斗幽绝。
题画 其六 牡丹
作者：王弘诲
朝代：明

国色原无匹，天香况出群。洛阳春一种，犹值五千文。
题画 其四 海棠
作者：王弘诲
朝代：明

着雨靓浓妆，含风散清馥。舞蝶谩翻翻，花神睡未足。
题画·桃实
作者：王弘诲
朝代：明

溪上迷秦洞，天边窃汉儿。无言谁得似，惭谢论功时。丹脸横墙出，红妆拂地垂。春风多少意，尽入曲江枝。盛夏丹葩艳，高秋玉粒滋。殷勤尚含祝，惟许魏收知。着雨靓浓妆，含风散清馥。舞蝶谩翻翻，花神睡未足。翠叶捲轻烟，素葩乱寒雪。江头杜甫吟，相看斗幽绝。国色原无匹，天香况出群。洛阳春一种，犹值五千文。
题罗浮归隐卷送欧桢伯虞部南归
作者：王弘诲
朝代：明

清时谁不荣轩冕，君独何心早乞身。自爱东山成远志，独令南海见归人。云霄路隔冥鸿渺，江渚情深倦鸟亲。何日相从陪杖屦，都门叹息望行尘。
题群龙图
作者：王弘诲
朝代：明

吁嗟真龙不可见，人间画龙犹争羡。倏忽纵横如有神，咫尺沧溟浮素练。俨然耸壑昂青霄，冲波拔浪江天高。巉岩同禀至阳粹，峥嵘头角出洪涛。一龙翘首扬其鬐，奋身直上拿空虚。一龙曳尾出渊沄，回身转脊何逶迤。三三两两峙相探，含珠吸水风沙暗。是时元气湿濛濛，河海漭沆山泽通。禹门天地云雾里，白昼雷霆行地中。嗟呼神物变化不可穷，胡为酒酣相视不改容。乃知丹青巧为此，潜以翰墨偷天功。君不见紫云墨龙绕帝阈，笃生真主符乾祝。夜来黄袍军中呼，横戈中原如破竹。又不见南阳卧龙起草中，三顾益州隆准公。八阵图开扶汉鼎，指挥吴魏分雄雌。云龙际会原非偶，攀鳞附翼古来有。祇今鱼水幸相逢，天上夔龙自先后。我闻好龙称叶公，真龙闻之降其宫。近来画者洞微子，神龙现相来相从。精诚感通理或有，劝君着意为点瞳。会须一夜破壁去，九天霖雨霈苍穹。
题胡墨溪小像
作者：王弘诲
朝代：明

褒衣博带俨仪形，诗礼家传对过庭。宝鼎香烧环玉鸭，呼儿燕侍抱遗经。
题节侠奇游送马惟渥太学还金陵
作者：王弘诲
朝代：明

自昔南游有马迁，雄文奇节凌苍旻。亦有征南称马援，铜柱高标岭海传。今之马生岂其裔，奇游节侠何相类。间关万里穷珠崖，把臂论交盈海内。忆从邂逅白下辰，三千太学冠儒绅。一笑功名卑管晏，片言肝胆结雷陈。托乘奚自来琼甸，十载参商驩对面。通家意气时咨询，乌啼有集泪如霰。因君感慨并怜予，正名纷解宁踌蹰。白马总输安勃计，青牛方驾出关车。崇报时亲畏垒地，低回祠下不能去。丰碑显刻罗群髦，俎豆流辉增奕世。看君肮脏志不偶，腰间宝剑双龙吼。富贵从轻天上云，盈虚且付杯中酒。白门烟景柳花漫，向余长揖趋长安。到家二顷悭负郭，出门大笑行路难。君不见刘毅百万轻一掷，又不见鲁连东海卑秦敌。英雄际会各有时，虎变龙蟠世叵测。男儿堂堂七尺躯，安能龌龊辕下驹。去矣飘飖云外翼，栏街拍手听铜鞮。
题韩医士苏台画像韩乃太史敬堂之兄
作者：王弘诲
朝代：明

博带褒衣振古风，翩翩意气自江东。清修迥出风尘外，大隐偏耽城市中。名在任教闻女子，书传何必对仓公。亦知太史称难弟，调燮谁当国手同。
题飞舄朝天卷赠赵石楼明府入觐
作者：王弘诲
朝代：明

翩翩仙令似王乔，入觐当年荷圣朝。知有尚方曾赐履，想应禁苑听鸣镳。向来一鹤名犹著，此去双凫望转遥。好学凤栖辞枳棘，还看鹏翮上扶摇。
飞来峰
作者：王弘诲
朝代：明

飞来何处峰，阴洞锁重重。有石皆成佛，无山不是松。林栖闻法鸟，壑隐听经龙。大地皆如幻，无论去住踪。
饮丘文庄公宝敕楼
作者：王弘诲
朝代：明

尊闻北海湛流霞，宝敕楼前学士家。载酒尚疑天禄阁，传玄空自愧侯芭。
马生辞予至广常厄而归再此赠别
作者：王弘诲
朝代：明

风波世路尽堪惊，去矣重回百感萦。空有绨袍怜范叔，谁将白璧赠虞卿。艰危历试犹存舌，去往相关不尽情。世事茫茫那可料，匣中风雨自悲鸣。
马鞍冈
作者：王弘诲
朝代：明
体裁：古风

女娲昔补东南天，一卷飞来落九仙。光彩依稀陨房驷，嵯峨不受秦王鞭。云为车兮风为马，箙勒累累满天下。行人指点时惊疑，不知谁为历块者。我生好古更怀奇，吴门练影时瞻驰。不见周家穆王驭，惟疑汉代牧羊儿。想应地灵毓神骥，九天时奉飞龙御。君不见，圣王有道河出图，只今据鞍跃马当谁是。
黄岭满题
作者：王弘诲
朝代：明

石室云门启洞房，汉柑园在未全荒。青山到处堪为主，黄岭从予好姓王。
黄楼
作者：王弘诲
朝代：明

澶涧无复昔年流，厌胜城东事已休。惟有寓公留胜迹，至今烟景尚黄楼。
黄龙潭
作者：王弘诲
朝代：明

庐山涧底泉，处处鸣寒玉。惟有黄龙潭，龙兴沛膏泽。
七月十五日宴集限韵
作者：王弼
朝代：明

几度狂来欲破墙，风帘云箔自相将。草堂便许邀明月，纨扇还来坐夜凉。西苑树遥微见影，东邻荷近忽闻香。芳辰偶得官中假，倚席高歌曲未央。
不睡
作者：王弼
朝代：明

耿耿灯前语，愁来且就眠。如何孤枕上，辗转剧灯前。
中秋娄元善家赏月限韵二首
作者：王弼
朝代：明

草堂秋半气如冬，孤月飞来海上峰。兴在据床知庾老，时经剥枣念豳农。露华拂曙惊仙鹊，河彩当空动玉龙。绝景此时真一快，豪吟还拟奋诗庸。白月当空桂影微，玉楼高见素鸾飞。凉云已净千峰影，彩笔真生万丈辉。长啸天风来客座，半醒诗梦在僧扉。清樽且放狂夫醉，休说乘槎犯斗归。
中秋娄元善家赏月限韵二首·其一
作者：王弼
朝代：明

草堂秋半气如冬，孤月飞来海上峰。兴在据床知庾老，时经剥枣念豳农。露华拂曙惊仙鹊，河彩当空动玉龙。绝景此时真一快，豪吟还拟奋诗庸。
中秋娄元善家赏月限韵二首·其二
作者：王弼
朝代：明

白月当空桂影微，玉楼高见素鸾飞。凉云已净千峰影，彩笔真生万丈辉。长啸天风来客座，半醒诗梦在僧扉。清樽且放狂夫醉，休说乘槎犯斗归。
九日登望海门
作者：王弼
朝代：明

望海门中望海门，断云将雨暗千村。峰峦露尽秋山瘦，潮汐来时野水浑。暂许馀閒偷白日，翻怜造次有清尊。菊花忙里开还未，试遣新诗问小园。
书所见
作者：王弼
朝代：明

水明烟碧万条丝，短岸斜风晚更吹。红面小奴牵白马，为谁来系断肠枝。
二马图为陈明之题
作者：王弼
朝代：明

壮哉陈明之，有此两玉骢。一骢色作葡萄锦，一骢雪尾云为鬃。咄哉明之此非画，两胡碧眼睛相射。手中绿绳三尺捶，人马意态俱闲暇。燕郊二月沙草春，淡风艳日开烟尘。两龙浴罢桃花水，迥视八极生精神。十年侍朝未央殿，西北贡马寻常见。驽骀岂有仗下材，空劳万乘临轩看。有如此图诚不多，举足万里无山河。试令放驰九折坂，定与飞鹘争先过。神物不受人间役，冥冥天意应相属。明朝卷轴送还君，莫使春雷惊我屋。
便面
作者：王弼
朝代：明

竹里幽亭是我家，门前白水浸平沙。钓船顺放中流下，袖手船头看浪花。
出城
作者：王弼
朝代：明

今晨不为闲游出，不为闲游兴亦嘉。带雨青山十余里，傍云茅屋两三家。断流已作方塘水，旧雨犹残半树花。欲借芦根安钓石，不知谁管碧溪沙。
分咏江令宅送屠元勋之南京
作者：王弼
朝代：明

三朝丞相老词臣，淮水西边旧卜邻。飘播未妨青鬓好，往来惟见碧山春。花亭竹榭当时主，牧雨樵烟异代人。君过青溪应吊古，好诗端为谢溪神。
又赋金鱼
作者：王弼
朝代：明

早从江市乞鱼秧，养得纤纤翠鬣长。稍觉波涛吹夜海，便惊风雨到秋堂。悠然不畏银床近，伏处应贪石盎凉。此意分明鱼是我，千年谁复问蒙庄。
发澄江
作者：王弼
朝代：明

江水去悠悠，三年两命舟。景繁添客恨，老怯近乡愁。急桨催潮信，回湾失埠头。海门春色好，指点见台州。
古乐府二首
作者：王弼
朝代：明

妾心若明月，君心若流水。流水清涓涓，忽然波浪起。人见月盈亏，月光常不死。妾心如秋露，君心若春芳。春芳岂不好，顷刻委道旁。露性本柔湿，天寒结成霜。
古乐府二首·其一
作者：王弼
朝代：明

妾心若明月，君心若流水。流水清涓涓，忽然波浪起。人见月盈亏，月光常不死。
古乐府二首·其二
作者：王弼
朝代：明

妾心如秋露，君心若春芳。春芳岂不好，顷刻委道旁。露性本柔湿，天寒结成霜。
古意二首
作者：王弼
朝代：明

莫作河中水，愿为水上舟。舟行有返棹，水去无回流。蜘蛛结网疏，春蚕成密织。密织不上身，网疏常得食。
古意二首·其一
作者：王弼
朝代：明

莫作河中水，愿为水上舟。舟行有返棹，水去无回流。
古意二首·其二
作者：王弼
朝代：明

蜘蛛结网疏，春蚕成密织。密织不上身，网疏常得食。
古直新买双菊
作者：王弼
朝代：明

双菊前参似两生，鄙夫为尔眼增明。招筵几日烦诗侣，晤对终宵绝宦情。兴至只呼红曲酒，坐来忘却紫莼羹。清吟莫怪罗衣冷，小雨飞时已二更。
古词二首
作者：王弼
朝代：明

妾泪如长江，不洒陌上尘。留取双辙迹，得认君车轮。君行辙不返，妾泪长在眼。试将眼中痕，与辙较深浅。
古词二首·其一
作者：王弼
朝代：明

妾泪如长江，不洒陌上尘。留取双辙迹，得认君车轮。
古词二首·其二
作者：王弼
朝代：明

君行辙不返，妾泪长在眼。试将眼中痕，与辙较深浅。
同一夔栗夫观白太傅安稳眠次韵
作者：王弼
朝代：明

秋霜无永茂，春日无坚冻。及今不为欢，吊古徒自痛。邯郸梦荣华，及醒果为用。方有在梦中，岂复知是梦。
吴少宰东庄菱濠
作者：王弼
朝代：明

谁家木兰船，濠上采菱角。日暮唱歌归，天寒秋水落。
哭陈高州
作者：王弼
朝代：明

别路同攀春柳条，闻君秋驻海南轺。书来自喜州无瘴，运去那知鬼作妖。子建诗雄空盖世，宗元谪死不还朝。黄梅岭外钩辀雨，零落残魂谁与招。
四月十四日德州官廨见蔷薇盛开有感明日道间又闻莺声宛转在树阴中不胜凄惋赋此自遣
作者：王弼
朝代：明

昨宵苦被蔷薇恼，金日重闻黄栗留。飘转客身殊未定，阑珊春事不胜愁。青林气重迷征旆，迥野风铦忆故裘。传节渐更家渐远，无凭归梦付东流。
夜梦八叔父
作者：王弼
朝代：明

长途望不极，永夜泣相逢。似为中年病，全非旧日容。自应扶几杖，岂解惜章缝。觉后收馀泪，乡心一万重。
奉使保定诸公饯别属予为倡
作者：王弼
朝代：明

平居雅爱重九名，西城乞花过东城。眼中一壶又长满，花开万事余不管。诗情酒量虽不同，冷淡窃比陶家风。妇亦忍贫无谇语，手压糟床响秋雨。诸君来寻意叠重，举杯浮白不相容。屈指算我行色近，只恐归来花已尽。我醉突兀如堵墙，请君作歌歌襄阳。
客中元日
作者：王弼
朝代：明

赏心客里有椒杯，笑口虽慵也合开。老减一年难再得，春从此日又重来。五旬已入称翁例，三命犹惭服政才。身到天边行未远，回瞻紫气满蓬莱。
封御史强公挽词
作者：王弼
朝代：明

八十年来酒与诗，倏然林下谢清时。江山满目藏舟改，岁月无情吊鹤知。人世空馀新涕泪，宾筵无复旧威仪。束刍空谷怀贤意，千里应惭絮酒迟。
常思岭次韵
作者：王弼
朝代：明

前人飞锡此为家，无价烟霞不用赊。伏虎峰高临海月，诵经楼迥接天花。一林腻雨僧收笋，两腋清风客试茶。欲着孤亭添胜槩，先开萝径绕松斜。
建溪席上次方石先生见忆韵
作者：王弼
朝代：明

盘空硬语力移山，满地风云叱咤间。怯战有心坚汉璧，避追无计脱秦关。百年准办偿诗债，万事何如老得閒。沧海眼前真浩荡，野鸳终愧海鸥班。
惜梅
作者：王弼
朝代：明

独树墙西老更繁，几回相伴月黄昏。东风只为芳菲计，不道飞花已满园。
戏窗前小桃
作者：王弼
朝代：明

小桃甚小能芬芳，乃在主人厅柱傍。忽然见此婉清扬，使我废书典衣裳。去年柔弱风中狂，樊姬痴小未解妆。绿罗衫袂红锦裆，一笑伴我窗风凉。一春寂寞卧桁杨，花气扑帘闻昼香。水瓢竹格小匡床，主人乃是江左王。小桃小桃弗尔伤，坐看明年厅柱长。
挽王中舍允达
作者：王弼
朝代：明

数行遗墨在濒危，临诀从容语不支。万里此身真梦幻，九原何处尽交期。谢安欲卧谁相挽，王式虽来事可知。今日旅魂招不得，匆匆翻恨出山时。
斋宿荅杨质夫
作者：王弼
朝代：明

到门初见暝鸦栖，围坐炉熏烛渐低。不放酒船来问字，空烦诗札送封题。雪深西寺春斋集，日出东华晓仗齐。清兴对君聊竟夕，未应真向局中迷。
昭君怨
作者：王弼
朝代：明

明妃掩袂辞青锁，雨泪盈盈向空洒。生来不省出罗帏，万里谁教学骑马。待罪长门岁已深，朱颜绿鬓坐销沈。君王对面尚如此，安有异域能知心。一死可办不足惜，但念无名死何益。未说黄云出塞愁，妾有甚难长在臆。琵琶曲谱君勿传，薄命流落空自怜。汉宫若奏房中乐，自有关雎樛木篇。
晚泊
作者：王弼
朝代：明

邂逅峰阴一系航，绿莎铺处小胡床。人家半隐矶头树，官路斜通竹外墙。傍岸沙牛春带犊，隔溪云碓夜舂粮。幽居此地如堪卜，子美瀼西旧草堂。
望前车
作者：王弼
朝代：明

百草明朝霜，毡裘冷如铁。稚日惨无光，飙风何栗烈。昨夜鸡鸣时，已与前车别。不见车中人，但见地上辙。
柳中书山水小景次王修撰韵
作者：王弼
朝代：明

永嘉山色秀成堆，曾忆前年访旧来。何处最牵东阁梦，一林松影覆春苔。
次吴少宰下邳见山韵
作者：王弼
朝代：明

匏翁江南来，清风远相饯。不见江南山，局蹙叹墙面。过淮三百里，无地作游衍。忽逢下邳山，开篷延一见。船进山亦来，默若对酬献。欣然起题诗，老气何遒健。至今开卷看，令人久嗟羡。此翁风韵高，岂谐时俗愿。
次栗夫韵答一夔招饮
作者：王弼
朝代：明

闻君东篱把寒菊，对酒高歌霜满屋。寻常闭门嗔索诗，此时下笔皆神速。想为悲秋发豪兴，十斗九空惊侍仆。不然浩荡凌云句，岂是枯肠泥睟粥。余时远客范阳西，土酝作酸那惯服。廨舍冷落幸无花，若使见花增感触。纷纷胥吏罗我前，纵有清吟谁采录。兴来只据小胡床，仰视天际飞鸿逐。今日归来眼始开，君有新诗盈卷轴。况逢新条急卯酉，何得抽书清案牍。我观官府束缚人，虽有良骥无逸足。君于世事常超然，此意要是天下独。垣西往事花底尊，何事犹烦致书促。百年之内良可知，日月如梭走相续。看我面如秋叶黄，愧君鬓似春条绿。嗟我兹行亦跬步，节序何尝异风俗。如君此诗极可赏，已自不及花前读。世故相寻恒万端，正似河沙难计斛。后来离别那可量，风尘悠悠恨川陆。我今作戒非为花，十事九不如人欲。古人嗜酒称酒圣，任渠嘲谤吾何辱。
次韵匏庵先生共月庵赏桃花二绝句
作者：王弼
朝代：明

斜月枝头照返魂，先生抉醉倚篱门。花应欲识苍然面，莫遣风前绛烛昏。墙底芳尊岁合开，杖藜岁约为花来。醉翁惯作颓然醉，先报东风扫绿苔。
次韵匏庵先生共月庵赏桃花二绝句·其一
作者：王弼
朝代：明

斜月枝头照返魂，先生抉醉倚篱门。花应欲识苍然面，莫遣风前绛烛昏。
次韵匏庵先生共月庵赏桃花二绝句·其二
作者：王弼
朝代：明

墙底芳尊岁合开，杖藜岁约为花来。醉翁惯作颓然醉，先报东风扫绿苔。
次韵吴谕德先生共月庵赏花二首
作者：王弼
朝代：明

城市看春总未真，纵无车马亦红尘。醉翁独有闲风味，管领东园树底春。未从花下醉清曛，忽忆东风动茜裙。已按公诗知节候，来年相访在春分。
次韵吴谕德先生共月庵赏花二首·其一
作者：王弼
朝代：明

城市看春总未真，纵无车马亦红尘。醉翁独有闲风味，管领东园树底春。
次韵吴谕德先生共月庵赏花二首·其二
作者：王弼
朝代：明

未从花下醉清曛，忽忆东风动茜裙。已按公诗知节候，来年相访在春分。
次韵方石先生秋夜感怀
作者：王弼
朝代：明

潦倒乾坤此布袍，白头那减旧风骚。孤灯寂寞閒听雨，千古英雄笑委蒿。病后壮心秋草折，夜深归梦海天高。相看独幸青樽在，无限幽情共一陶。
次韵王袁州
作者：王弼
朝代：明

独抱余酲似病眠，急呼三百旧青钱。绿杨影里萧萧雨，望断同时载酒船。
次韵答李？之二首
作者：王弼
朝代：明

昨夜追欢一哄堂，醉归山月已无光。朝来中酒无人问，卧听春莺不下床。榾柮炉头拥薄绵，嫩寒微雨暮春天。不知诗思能多少，榆叶梨花已满前。
次韵答李�之二首·其一
作者：王弼
朝代：明
体裁：七言绝句

昨夜追欢一哄堂，醉归山月已无光。朝来中酒无人问，卧听春莺不下床。
次韵答李�之二首·其二
作者：王弼
朝代：明
体裁：七言绝句

榾柮炉头拥薄绵，嫩寒微雨暮春天。不知诗思能多少，榆叶梨花已满前。
次韵答苏延平
作者：王弼
朝代：明

百五又当寒食边，黄风浊浪滞归船。去年细雨梨花外，记得江南中酒眠。
次韵范宁国戏答林宪长索酒
作者：王弼
朝代：明

六年南海逐流萍，不见天边旧酒星。闻道澄江皆鸭绿，敬亭那放谢公醒。
次韵阴佥宪梦游桃源
作者：王弼
朝代：明

尽说仙源隔片尘，谁知枕上是通津。武陵太守无仙骨，只见桃花不见人。
次韵阴佥宪梦游桃源·其二
作者：王弼
朝代：明

仙家服食旧通神，不信人间有古人。前夜梦中如借问，纷纷又过几亡秦。
次韵陈一夔清明感怀
作者：王弼
朝代：明

公诗常切故园悲，不耐红尘帽底吹。上巳风光依例好，中年情况自家知。胜游准拟随轻策，贫具惟应有伏雌。明日城东濯缨去，平泉石上送青时。
永丰谣
作者：王弼
朝代：明

永丰圩接永宁乡，一亩官田八斗粮。人家种田无厚薄，了得官租身即乐。前年大水平斗门，圩底禾苗没半分。里胥告灾县官怒，至今迫租如迫魂。有田迫租未足怪，尽将官田作民卖。富家得田贫纳租，年年旧租结新债。旧租了，新租促，更向城中卖黄犊。一犊千文任时估，债家算息不算母。于乎有犊可卖君莫悲，东邻卖犊兼卖儿。但愿有儿在我边，明年还得种官田。
汝脩北行约过溧上既闻自京口渡江而去为之怅然及予将至京师喜佳会不远往往形诸梦寐赋此寄之
作者：王弼
朝代：明

江树春云久系思，秋杯准拟共君持。空传建业三年论，却阻毗陵两日期。别后声名心自惬，近来风采梦先知。华灯若为行人卜，应向沙头访楫师。
游山限韵
作者：王弼
朝代：明

清流垂荫夹双堤，一曲沧浪野唱齐。东寺日高微觉暑，前村花落半成泥。独怜饮兴经春渴，休怪吟头尽日低。饭罢长廊还一笑，匆匆又解远公携。
游灵岩谒杜清献读书处次方石先生韵
作者：王弼
朝代：明

市尘江截断，山色雨添明。地迥神灵会，秋高水石清。胜观随步改，险息得林平。一瓣杜公室，蹉跎愧此生。白纡秋瀑势，青削晚峰层。胜地雄千古，私心尽一登。莽深僧识路，崖黑鬼藏灯。激烈思前事，凭高意气增。
游灵岩谒杜清献读书处次方石先生韵·其一
作者：王弼
朝代：明

市尘江截断，山色雨添明。地迥神灵会，秋高水石清。胜观随步改，险息得林平。一瓣杜公室，蹉跎愧此生。
游灵岩谒杜清献读书处次方石先生韵·其二
作者：王弼
朝代：明

白纡秋瀑势，青削晚峰层。胜地雄千古，私心尽一登。莽深僧识路，崖黑鬼藏灯。激烈思前事，凭高意气增。
游灵岩道中追赋
作者：王弼
朝代：明

奇观共说灵岩寺，健步今登白石梯。诗刻剩收唐以后，禅关初启晋之西。屋连风雨成鱼鬣，地拓烟霞接虎蹄。神秀千年完不改，异泉佳竹满陵溪。
游焦山寺
作者：王弼
朝代：明

长江薄海怒相持，孤柱中流一控之。万折波涛成汗漫，六沙烟树起参差。斩榛下吊胎仙冢，怀糈来参聘士祠。两只饥眸馋未饱，老僧休怪不题诗。
游虎丘寺
作者：王弼
朝代：明

古寺春山载酒谁，姑苏太守好襟期。振衣盘石虎先去，濯足剑池龙未知。千顷白云孤阁迥，一方明月旧亭欹。凭栏俯吊长洲苑，寒食江村细雨时。
游豹突泉
作者：王弼
朝代：明

济南历下多白泉，白沙几处涵风烟。郭西豹突更神异，平地一朵白玉莲。浪花滚起千层雪，此中疑是蛟龙穴。灵藏岁久变妖怪，精气上涌成涎沫。余波散漫渊复渟，溪风冷冽山雨青。微霜初下雁秋浴，落月渐低猿夜听。穷源我欲溯川陆，旧志虚传自王屋。冥茫难测造化情，聊寄泉亭漱寒玉。
游金山寺
作者：王弼
朝代：明

巨灵怒擘大江开，割取昆崙一股来。万马潮头嘶入海，片金波面涌成堆。峰峦影落浮杯渡，天水光涵说法台。造化设奇当要会，虚传清澥有蓬莱。
瀑布泉
作者：王弼
朝代：明

涓涓初见出蒙时，到此澜奔势莫支。月臼捣琼千杵合，天机裁帛万丝垂。清秋雨歇猿听惯，遥夜风高鹤睡迟。独恨馀波落平地，成川又与浊流期。
神乐道院分咏枸杞
作者：王弼
朝代：明

簇簇红霜映石坛，高标留借野人看。风光牵挽藤三尺，秋色扶持竹半竿。本草性凉消内热，仙家味苦带儒酸。向来肺为忧时渴，欲卧篱根待一餐。
秋雨叹
作者：王弼
朝代：明

雨阴阴，水漫漫。十日复五日，侵宵还达旦。不愁阶下兰蕙死，但忧田中谷菽烂。兰蕙死，君子以伤悲。谷菽烂，小人恒苦饥。人饥税转逼，因之生盗贼。人饥税逼盗不息，于乎有粟吾焉食。君不知六月南风河水枯，日日中天行赤乌。
立秋夕同陈一夔宴坐限韵
作者：王弼
朝代：明

执热昏昏待得秋，真如枯涸愿清流。眼明今夜能看客，肺好明朝共出游。遂有微凉生几上，忽惊虚籁落檐头。草堂早晚堪乘兴，升斗烦公为力谋。
胡马图
作者：王弼
朝代：明

夜醉葡萄倚壁眠，眼中胡骑忽翩然。谁知惨淡寒绡里，中有黄榆万里天。
舶上谣
作者：王弼
朝代：明

千艘飞过石头城，猎猎黄旗发鼓声。中使面前传令急，江南十月进香橙。
草堂对月分韵
作者：王弼
朝代：明

明月转西壁，歌筵渐徙东。一尊贫对客，百事懒如翁。雁皦霜华外，虫栖露草中。今年秋更好，才得此欢同。
裴师召晚翠堂
作者：王弼
朝代：明

萧然茅屋倚山开，门外山光翠作堆。动树好风岚忽散，掀帘爽气雪初来。练裙醉墨池边雨，瘦竹青鞋石上苔。几度登高望城郭，先生榻外即尘埃。
见素小画次西潭韵
作者：王弼
朝代：明

素公作诗故奇特，石鼓聱牙字难读。素公作画如作诗，峭石插天松压屋。
谒严先生祠
作者：王弼
朝代：明

远来物色知交态，老作渔夫亦帝仁。莫道孤高真绝世，平生朋友与君臣。
赏广东部梨花用东坡梅花韵
作者：王弼
朝代：明

缺月挂在城南村，百花黯惨无精魂。开眼东阑一枝雪，清光回昼寒灯昏。牵衣昨夜走相觅，风物虽好非吾园。盘龙小椀破春梦，主人颜色如花温。归来展转久不寐，缟衣月淡扶桑暾。今宵又作省中宿，相思复欲来呼门。露华飕飕鬓脚冷，主人不出花无言。明当扫拂花下石，我欲往置双清尊。
赏广东部梨花用东坡梅花韵
作者：王弼
朝代：明
体裁：古风

缺月挂在城南村，百花黯惨无精魂。开眼东阑一枝雪，清光回昼寒灯昏。牵衣昨夜走相觅，风物虽好非吾园。盘龙小碗破春梦，主人颜色如花温。归来展转久不寐，缟衣月淡扶桑暾。今宵又作省中宿，相思复欲来呼门。露华飕飕鬓脚冷，主人不出花无言。明当扫拂花下石，我欲往置双清尊。
赠庞生吹箫
作者：王弼
朝代：明

寒星点点秋云薄，白日离离映寥廓。哀商怨徵动高堂，想见梧桐满城落。青年白晢吹者谁，庞子风流妙音乐。自从五月来长安，久别吴湘旧江阁。吴湘江上曾一吹，江水江烟青漠漠。孤舟嫠妇不得眠，四顾长风起萧索。红尘向来听者稀，凤喉龙呴如扃钥。秋来见月苦思归，不觉悲凉指间作。此曲本自仙家传，掠舟曾送西飞鹤。灯昏夜静初听时，小雨先来洗城郭。明朝却上东坡船，此地忆君成寂寞。纵有新声何处听，芦花月暗枫桥泊。
过半江庵观铁崖乐府花游曲次韵
作者：王弼
朝代：明

花气作阴春昼蒙，蜻蜓斗影兰苕风。铁笛老仙石湖里，雪色长髯映湖水。美人搴芳度水门，朱红藕丝新染裙。蹋歌采采不成步，歌声下彻吴王墓。蛱蝶随香花底来，白莲掌上真珠杯。清音震落碧瑶碗，乱泉卷入银星板。老仙起舞山日西，彩云落笔留春题。酒醒不见玉堂使，檐竹敲风僧壁西。松香湿透小银笺，风流尽付琼瑛篇。
送张兼素之师宗
作者：王弼
朝代：明

一封何敢犯龙鳞，欲乞清明恕直臣。万里又成严谴日，百年同是畏途人。休为太傅临湘吊，善保元城过岭身。麟凤从来天下瑞，未容魑魅久相亲。
送方石先生赴召分韵
作者：王弼
朝代：明

忆昔拜公初，我上南宫试。开心念通家，恩爱良独至。我领溧水除，公返桃溪睡。中间十馀年，日月忽如遗。昨日会缌亭，再见若梦寐。公颜已颓朱，我鬓亦凋翠。晤语必诗书，谈欢止茶䜴。殷勤五日间，颇见平生意。公今舍我行，折节从王事。空嗟斥鴳情，难附冥鸿翅。秋风吹长江，柳条作枯刺。扳折苦不堪，无因寄愁思。
送杨仪曹养病归东吴
作者：王弼
朝代：明

杨君文如雪溪竹，清圆瘦劲无不足。笔牵万牛又神速，顾视余子诚碌碌。仪曹官好有拘束，神驹受控翻局促。以兹气郁不得舒，三月卧床手扪腹。我知君病乃非病，两度谒君呼起沐。君言吾疾殊可怪，合眼常见吴山绿。即日上书谢至尊，臣身颇类罝中鹿。得报欣然心自贺，明珠出泥还故椟。丈夫落落期千载，不必纷纷空食粟。
送林新国还黄岩
作者：王弼
朝代：明

晓寒开祖帐，清雪映离觞。为客年华尽，还家道路长。江山留赏玩，乡邑重衣裳。想见吟边兴，春湖共渺茫。
送温冬官使陜西
作者：王弼
朝代：明

关西民庶委蒿莱，鸿雁嗷嗷极可哀。金币屡从天府出，旌旗正望地官来。华阴山逼河声转，函谷鸡鸣树色开。陇蜀连封才咫尺，使成应换綵衣回。
送赵子厚宰上元
作者：王弼
朝代：明

新为赤县江南去，旧是黄金榜里人。恩数不殊台省例，职司兼与吏民亲。地称根本由来重，户切铢求最易贫。知尔政成多逸兴，凤凰台草坐芳春。
送陈冬官监税芜湖
作者：王弼
朝代：明

割葵须解惜葵根，谁说东南利有源。六府废来无国计，一分宽处即君恩。班行暂辍郎曹贵，制置应誇使节尊。到日江花正撩乱，不妨先理旧吟樽。
送龙湖太守
作者：王弼
朝代：明

龙湖太守拥旄旌，西过牂牁是旧城。从古衣冠非僻远，如今风气亦文明。梯航久已修唐贡，带砺还应讲汉盟。身率百蛮同稽首，千年委质在周京。
阊门谣
作者：王弼
朝代：明

苏州繁华天下闻，苏州繁华数阊门。门外狭斜不容毂，人声杂沓洪涛翻。大店小店如列栅，南货北货山委积。黄金论斛钱论车，到此消磨水沉石。文罗绣鞋成落机，烂如春云映日飞。岁供上用苦不足，连箱去作豪家衣。小瓶装酒满瓶腹，软蒲作包细绳束。千船万船走湖海，京师不饮葡萄绿。红楼百尺翠柳遮，中有绝艳如桃花。琵琶箜篌䀨天响，郎醉不知西日斜。高樯巨舸衔尾泊，贵客豪商往来错。水夫收帆槌大鼓，霹雳连声飞火炮。鸳针刺枕绣丝联，龙须编席青锦缘。帨柔叠素瑩欺雪，漆老远光轻抹烟。赤毫縳笔利戈戟，茧纸铺花呈五色。合欢帐带双鸾鶱，官样髻鬟云一尺。百需琐碎何所无，十万缠腰到处娱。夜阑酒醒人已散，隔浦还歌山鹧鸪。
阊门谣
作者：王弼
朝代：明
体裁：古风

苏州繁华天下闻，苏州繁华数阊门。门外狭斜不容毂，人声杂沓洪涛翻。大店小店如列栅，南货北货山委积。黄金论斛钱论车，到此消磨水沉石。文罗绣鞋成落机，烂如春云映日飞。岁供上用苦不足，连箱去作豪家衣。小瓶装酒满瓶腹，软蒲作包细绳束。千船万船走湖海，京师不饮葡萄绿。红楼百尺翠柳遮，中有绝艳如桃花。琵琶箜篌䀨天响，郎醉不知西日斜。高樯巨舸衔尾泊，贵客豪商往来错。水夫收帆槌大鼓，霹雳连声飞火炮。鸳针刺枕绣丝联，龙须编席青锦缘。帨柔叠素莹欺雪，漆老远光轻抹烟。赤毫縳笔利戈戟，茧纸铺花呈五色。合欢帐带双鸾鶱，官样髻鬟云一尺。百需琐碎何所无，十万缠腰到处娱。夜阑酒醒人已散，隔浦还歌山鹧鸪。
除夕
作者：王弼
朝代：明

除夕年年不在家，今年除夕在京华。病依孤枕浑无寐，静看寒灯自结花。五鬼不嫌穷面目，一官堪笑拙生涯。明朝拜舞辞青琐，又逐春风上海槎。
项进士便面
作者：王弼
朝代：明

天光低碧暮寒浮，峰色纡青晚入楼。长忆清秋过上竺，归来明月满湖头。
题太子楼
作者：王弼
朝代：明

叠石为楼云与平，楼荒空有石峥嵘。残基草长阴狐啸，幽壑人希野燐明。少主羁魂悲海岛，孤臣忠愤殪燕京。只今楼下潺湲水，似为当年作怨声。
题桐庵居士
作者：王弼
朝代：明

何处高栖王聘君，一庵秋色净嚣氛。青桐手种成嘉树，白首年来卧翠云。巢有凤凰堪作侣，材非梓漆谩同群。石床听鼓南薰曲，试斲霜皮制裂文。
题陈待徵山水障
作者：王弼
朝代：明

陈君作画时，墨落如洒水。笔端元气忽淋漓，白者萦回青者峙。长虹饮涧瀑下走，老虺挂枝藤半死。突然盘据十亩馀，片石之大有如此。戴笠而杖西者谁，前疲欲僵后复起。褐不掩胫屦无底，入山不深犹不止。我欲登此石，招手从二士。山中有谷谷有芝，不用官仓五升米。
东归有感
作者：王彝
朝代：明
体裁：七言律诗

路断江淮已足忧，繁华犹自说苏州。万人金甲城头骑，十丈朱旗郡里楼。麋鹿昔游何处草，雁鸿不似去年秋。忍将一掬东归泪，付与娄江入海流。
为如海上人题顾定之竹
作者：王彝
朝代：明
体裁：古风

老僧出定心逾寂，坐觉谷中繁露滴。万响千声自去来，一时月照袈裟白。蜿蜒何物向窗飞，分明鼓鬣复扬鬐。人间只识仙翁杖，不识降龙出钵时。
偶题二首
作者：王彝
朝代：明

旅舍多归梦，今归梦始真。孤城五更雨，百死一全身。短日同慈母，浮云是故人。欲辞城郭去，渔钓老江津。城破生还日，依人八口存。虱添慈母线，燕绝主人门。巷叶霜垂屋，园蔬雨隔村。身经乱离苦，聊与野翁论。
偶题二首·其一
作者：王彝
朝代：明
体裁：五言律诗

旅舍多归梦，今归梦始真。孤城五更雨，百死一全身。短日同慈母，浮云是故人。欲辞城郭去，渔钓老江津。
偶题二首·其二
作者：王彝
朝代：明
体裁：五言律诗

城破生还日，依人八口存。虱添慈母线，燕绝主人门。巷叶霜垂屋，园蔬雨隔村。身经乱离苦，聊与野翁论。
周景安秀野轩
作者：王彝
朝代：明
体裁：古风

古苔十亩青山麓，窈窕幽花映深竹。中有高人昼掩扉，袅袅藤梢上书屋。清风出谷洒秋香，返照穿林破春绿。不省睢阳画里看，细路经丘杖藜熟。
己酉练圻寓舍咏雪
作者：王彝
朝代：明

青龙己酉丰稔叶，岁星一终旬日浃。天容黄黄风？？，云同八表不见叶。漏促辰酉日车跲，目眩空花气屡慑。冻指欲堕数蓂荚，股栗匪由冰上踏。半醉酒晕不上颊，腰收带围项收袷。褰帷霰落沾在睫，前驱一瞥后数霎。倏焉万片积几迭，凝而复消何萎薾。欲破未破聊自接，树惹骚骚苔靥靥。裁以天孙剪宫妾，金刀两股十一捻。六出点缀同一帖，空中招摇乱秋叶。作尘下来滚狂蝶，相逐复上意似惬。南箕簸之鞠吹挟，斜斜整整飞跕跕。䄡如左右转腰衱，凌波有女还余褋。塔铃无声灯劫劫，缩首就枕梦或魇。忽闻万马来蹀躞，蒹葭水中群雁喋。潭鱼拨刺跳荇菨，秋蟹入簖相凌躐。黠鼠时时啮空箧，落叶霜干步双屧。吴蚕上箔儿女祫，喧嚣众口中有谍。愁如附耳语谈嗫，枕边倾听殊未厌。开门骤见光明氎，布之六合坦可蹑。百谷俱堙阱俱敜，吴东县山固黟歙。海峰半露青螺崨，荒城蜿蜒迷雉堞。万屋鱼鳞龙振鬣，千花复吐春烨烨。柳发毵？倩人蹑，有怀欲泛溪上艓。压重枯篷难进楫，幅巾裹头寒未怯。跃然跨驴衣自摄，家童凌兢背负笈。忆昔少年曾任侠，身轻欲飞衣裤褶。晓起冲寒行且猎，强箭如雨脱鞴韘。剑头狐兔肉为䐑，且炙且啖不用挟。橐倾马湩盟共歃，困路年来谩弹铗。今朝冻冷吟自怯，拍塞秀句填两胁。平冈宿草生瑞箑，蝗出县境无剽劫。明年有秋征往牒，万夫耕种齐下锸。妇子嘻嘻共春馌，暖觉乌靴冻痕绝。裁诗突兀陋大业，白战今年秋献捷。
己酉练圻寓舍咏雪
作者：王彝
朝代：明
体裁：古风

青龙己酉丰稔叶，岁星一终旬日浃。天容黄黄风��，云同八表不见叶。漏促辰酉日车跲，目眩空花气屡慑。冻指欲堕数蓂荚，股栗匪由冰上踏。半醉酒晕不上颊，腰收带围项收袷。褰帷霰落沾在睫，前驱一瞥后数霎。倏焉万片积几迭，凝而复消何萎薾。欲破未破聊自接，树惹骚骚苔靥靥。裁以天孙剪宫妾，金刀两股十一捻。六出点缀同一帖，空中招摇乱秋叶。作尘下来滚狂蝶，相逐复上意似惬。南箕簸之鞠吹挟，斜斜整整飞跕跕。䄡如左右转腰衱，凌波有女还余褋。塔铃无声灯劫劫，缩首就枕梦或魇。忽闻万马来蹀躞，蒹葭水中群雁喋。潭鱼拨刺跳荇菨，秋蟹入簖相凌躐。黠鼠时时啮空箧，落叶霜干步双屧。吴蚕上箔儿女祫，喧嚣众口中有谍。愁如附耳语谈嗫，枕边倾听殊未厌。开门骤见光明氎，布之六合坦可蹑。百谷俱堙阱俱敜，吴东县山固黟歙。海峰半露青螺崨，荒城蜿蜒迷雉堞。万屋鱼鳞龙振鬣，千花复吐春烨烨。柳发毵�倩人蹑，有怀欲泛溪上艓。压重枯篷难进楫，幅巾裹头寒未怯。跃然跨驴衣自摄，家童凌兢背负笈。忆昔少年曾任侠，身轻欲飞衣裤褶。晓起冲寒行且猎，强箭如雨脱鞴韘。剑头狐兔肉为䐑，且炙且啖不用挟。橐倾马湩盟共歃，困路年来谩弹铗。今朝冻冷吟自怯，拍塞秀句填两胁。平冈宿草生瑞箑，蝗出县境无剽劫。明年有秋征往牒，万夫耕种齐下锸。妇子嘻嘻共春馌，暖觉乌靴冻痕绝。裁诗突兀陋大业，白战今年秋献捷。
待鹤二首
作者：王彝
朝代：明

松顶巢空罥兔丝，相逢惟有白云飞。无心亦解寻孤鹤，应怪传书久不归。半夜苔阶拾鹤翎，忆渠飞去最关情。柴门正对林梢月，偏照归程万里明。
待鹤二首·其一
作者：王彝
朝代：明
体裁：七言绝句

松顶巢空罥兔丝，相逢惟有白云飞。无心亦解寻孤鹤，应怪传书久不归。
待鹤二首·其二
作者：王彝
朝代：明
体裁：七言绝句

半夜苔阶拾鹤翎，忆渠飞去最关情。柴门正对林梢月，偏照归程万里明。
徐雨山寄莲花
作者：王彝
朝代：明
体裁：古风

秋风吹皱银塘水，小雨芙蓉不胜洗。谁拣新红折得来，不怕绿芒伤玉指。烟丝有恨自悠扬，相惹相牵短复长。双头并作幽修语，一夜露痕黄粉香。我有银瓶秋水满，君心不似莲心短。绿房结子为君收，种向明年应未晚。
忆徐生
作者：王彝
朝代：明
体裁：七言绝句

侯门复有小将军，腰佩金符却好文。记得今秋尝药处，只余朱户掩吴云。
春草堂诗
作者：王彝
朝代：明
体裁：七言绝句

几见春风吹草青，一身偏自念初生。从今白发应重绿，岁岁春来母子情。
春草词
作者：王彝
朝代：明
体裁：古风

春草兮青青，罗生兮满庭。望王孙兮不归，纷百草兮愁人。结幽兰兮佩之，采莫采兮江蓠。东风发兮江渚，晞朝暾兮以雨。荪亦乐兮有母，日承颜兮堂下。把瑶华兮琼英，日方永兮岁未央。羌进拜兮羞余觞，春欣欣兮百草生。草生兮有心，春复春兮焉穷。
江贯道长江图
作者：王彝
朝代：明
体裁：五言律诗

霜后洞庭浅，崖枯不见苔。朔鸿南岳去，千岭一猿哀。楚俗依稀在，吴帆浩荡回。平生此离抱，偏向画中开。
济川桥成美贰郡
作者：王彝
朝代：明
体裁：七言律诗

贰郡下车忧病涉，彩虹依旧壮宣城。向来对面风波隔，今日驱车衽席行。秋水鱼龙惊卧影，中天星斗簇飞甍。他年四海皆康济，应许孤舟野渡横。
潇湘八雁
作者：王彝
朝代：明

芦根寒晚雁唼喋，沙觜无人星？靥。闻有数声何处来，相呼忽动风中叶。双飞不复过衡阳，翎间犹带橘州霜。归来影落碧莎冷，愁山一夜攒潇湘。梦里湘天初积雪，白沟河上琵琶咽。犹见当年旧节旄，几回拂向穹庐月。
潇湘八雁
作者：王彝
朝代：明
体裁：古风

芦根寒晚雁唼喋，沙觜无人星�靥。闻有数声何处来，相呼忽动风中叶。双飞不复过衡阳，翎间犹带橘州霜。归来影落碧莎冷，愁山一夜攒潇湘。梦里湘天初积雪，白沟河上琵琶咽。犹见当年旧节旄，几回拂向穹庐月。
狮子林十四首 其一 狮子峰
作者：王彝
朝代：明
体裁：五言绝句

昔年清凉山，燄燄金毛赤。来此自何年，苍然化为石。
狮子林十四首 其七 小飞虹
作者：王彝
朝代：明
体裁：五言绝句

龙影夕连蜷，不饮吴江渚。截断涧东天，飞来涧西雨。
狮子林十四首 其三 吐月峰
作者：王彝
朝代：明
体裁：五言绝句

势作金蟆立，呀然仰太清。每当三五夕，先放半规明。
狮子林十四首 其九 立雪堂
作者：王彝
朝代：明
体裁：五言绝句

大地寒深处，参师不自知。青天还日出，一路见来时。
狮子林十四首 其二 含晖峰
作者：王彝
朝代：明
体裁：五言绝句

凿翠从阳谷，移来佛屋东。空嵌才一窦，夜与日华通。
狮子林十四首 其五 禅窝
作者：王彝
朝代：明
体裁：五言绝句

古屋依青润，袈裟半是苔。壁间僧影在，一坐九年来。
狮子林十四首 其八 竹谷
作者：王彝
朝代：明
体裁：五言绝句

几曲转逶迤，月明人迹稀。长林秋露落，一犬吠山扉。
狮子林十四首 其六 翻经台
作者：王彝
朝代：明
体裁：五言绝句

云麓最高层，依依月乍升。聊因看贝叶，带露一来登。
狮子林十四首 其十 卧云室
作者：王彝
朝代：明
体裁：五言绝句

秋潭看月还，片雨千山暝。独有钵中龙，蜿蜒伴僧定。
狮子林十四首 其十一 指柏轩
作者：王彝
朝代：明
体裁：五言绝句

行道出深楚，空庭秋飒然。风来人不见，青子落僧前。
狮子林十四首 其十三 玉鉴池
作者：王彝
朝代：明
体裁：五言绝句

水清不生萍，况复生鱼子。僧面此中看，分明佛光里。
狮子林十四首 其十二 问梅阁
作者：王彝
朝代：明
体裁：五言绝句

窗间月色微，薄雪自风吹。谁得春消息，南枝定北枝。
狮子林十四首 其十四 冰壶井
作者：王彝
朝代：明
体裁：五言绝句

铜瓶百尺下，出甃带微霜。注入莲筒去，风吹满寺香。
狮子林十四首 其四 立玉峰
作者：王彝
朝代：明
体裁：五言绝句

昆冈分半股，插地四无邻。为有怀中璧，虹光夜夜春。
狮子林十四首·狮子峰
作者：王彝
朝代：明

昔年清凉山，燄燄金毛赤。来此自何年，苍然化为石。凿翠从阳谷，移来佛屋东。空嵌才一窦，夜与日华通。势作金蟆立，呀然仰太清。每当三五夕，先放半规明。昆冈分半股，插地四无邻。为有怀中璧，虹光夜夜春。古屋依青润，袈裟半是苔。壁间僧影在，一坐九年来。云麓最高层，依依月乍升。聊因看贝叶，带露一来登。龙影夕连蜷，不饮吴江渚。截断涧东天，飞来涧西雨。几曲转逶迤，月明人迹稀。长林秋露落，一犬吠山扉。大地寒深处，参师不自知。青天还日出，一路见来时。秋潭看月还，片雨千山暝。独有钵中龙，蜿蜒伴僧定。行道出深楚，空庭秋飒然。风来人不见，青子落僧前。窗间月色微，薄雪自风吹。谁得春消息，南枝定北枝。水清不生萍，况复生鱼子。僧面此中看，分明佛光里。铜瓶百尺下，出甃带微霜。注入莲筒去，风吹满寺香。
癸丑岁十二月初四夜宿狮子林听雨有作
作者：王彝
朝代：明
体裁：五言律诗

自是城中寺，却忘身在城。俄然万松子，吹作四檐声。我欲远尘世，僧多留客情。聊因佛灯下，听雨到天明。
癸酉岁徐枢密第赏雪
作者：王彝
朝代：明

雄鸡日落鸣嘐嘐，天形咫尺悬如匏。黑风不作黄云交，将军宴客具行庖。酒饮马湩驼峰肴，燕姬珠帽翠垂髾。色压秦娥河济娇，十四冰弦杂雅咬。白翎鹊起声嗃嗃，鼓簧间以筊与？。居客之右我拔茅，不持寸铁势炰炰。真官是时群走㺜，煎海簸弄相讥嘲。灵雨一霎吹旗旓，堕地不湿俯可抄。六出吐葩坤有爻，天与为巧谁裁绡。万家机杼织老蛟，五彩绚烂嫌混淆。一色拟覆天地凹，缤纷迭舞凤九苞。回旋欲寻阿阁巢，左左右右尾相捎。噤彼百鸟喧啾啁，何有多声春鹘鸼。砉然撇去攉然抛，振髭万骑俱鸣鞘。空中击球众呶呶，须臾群飞食稼蝥。扑簌绣户千蟏蛸，黄芦划然间双㹲。飒瑟马厩剉芰茭，乱点水面倏而消。清沦见底非投胶，惊凫嘎嘎或唆唆。吴西诸峰聚叫庨，头角一变冰潭蛟。千树玄圃迷林坳，旸春争先羯鼓敲。我怀魁垒异斗筲，屡奋屡蹶志不挠。拔剑起舞风飙飙，昔闻真龙卧朔郊。太师在旁如老虓，阴山狐貉僵莫跑。手搴毡帷复其殽，功成四海亲同胞。鸿基不阻东西崤，生物岂择地肥硗。养不率化䝤与猫，性则贪狼心惛怓。撅食冻鼠甘如麃，织罽编蓬为□嚆。跳踉溪谷嘻呵剿，将军忠孝天所教。幢节翳雉纛树牦，生死管乐□尸狡。讵有犀首敢哓哓，三千健儿面䫜顤。有力超乘捷登轈，驰生马驹刷且刨。角弓在韔寒裂弰，黄牛炽火帐中炮。行将平蔡归奏铙，勤王不独贡厥包。我诗排战虎旅哮，小敌簸口大敌䜈。呵笔作字硬语聱，角声冻咽梅花梢。
癸酉岁徐枢密第赏雪
作者：王彝
朝代：明
体裁：古风

雄鸡日落鸣嘐嘐，天形咫尺悬如匏。黑风不作黄云交，将军宴客具行庖。酒饮马湩驼峰肴，燕姬珠帽翠垂髾。色压秦娥河济娇，十四冰弦杂雅咬。白翎鹊起声嗃嗃，鼓簧间以筊与�。居客之右我拔茅，不持寸铁势炰炰。真官是时群走㺜，煎海簸弄相讥嘲。灵雨一霎吹旗旓，堕地不湿俯可抄。六出吐葩坤有爻，天与为巧谁裁绡。万家机杼织老蛟，五彩绚烂嫌混淆。一色拟覆天地凹，缤纷迭舞凤九苞。回旋欲寻阿阁巢，左左右右尾相捎。噤彼百鸟喧啾啁，何有多声春鹘鸼。砉然撇去攉然抛，振髭万骑俱鸣鞘。空中击球众呶呶，须臾群飞食稼蝥。扑簌绣户千蟏蛸，黄芦划然间双㹲。飒瑟马厩剉芰茭，乱点水面倏而消。清沦见底非投胶，惊凫嘎嘎或唆唆。吴西诸峰聚叫庨，头角一变冰潭蛟。千树玄圃迷林坳，旸春争先羯鼓敲。我怀魁垒异斗筲，屡奋屡蹶志不挠。拔剑起舞风飙飙，昔闻真龙卧朔郊。太师在旁如老虓，阴山狐貉僵莫跑。手搴毡帷复其殽，功成四海亲同胞。鸿基不阻东西崤，生物岂择地肥硗。养不率化䝤与猫，性则贪狼心惛怓。撅食冻鼠甘如麃，织罽编蓬为□嚆。跳踉溪谷嘻呵剿，将军忠孝天所教。幢节翳雉纛树牦，生死管乐□尸狡。讵有犀首敢哓哓，三千健儿面䫜顤。有力超乘捷登轈，驰生马驹刷且刨。角弓在韔寒裂弰，黄牛炽火帐中炮。行将平蔡归奏铙，勤王不独贡厥包。我诗排战虎旅哮，小敌簸口大敌䜈。呵笔作字硬语聱，角声冻咽梅花梢。
神弦曲四首 其一 织女庙
作者：王彝
朝代：明
体裁：古风

红莲小朵金塘秋，水上弓鞋新月钩。碧日无光灵鹊死，文星坠地银云起。阴鼓森寒闻唾壶，神衣繂縩机声里。曲曲湖波艳神眼，十八虚鬟神自绾。宝奁掩月袅蛛丝，天促神归神不归。
神弦曲四首 其三 沪渎龙王庙
作者：王彝
朝代：明
体裁：古风

冬冬天鼓秋湖里，雪山耀日青山紫。金锁蛇鳞百尺身，领得江中万鱼起。女巫酹乳饮龙孙，雨蕊芙蓉泻秋水。神弦枨枨风雨黄，明珠一夜照龙堂。三江水浑龙濯足，明朝化作林中绿。
神弦曲四首 其二 西楚霸王庙
作者：王彝
朝代：明
体裁：古风

黄屋龙颜死灰色，宝鼎嘈嘈人血碧。汉鬼入云成辟历，轰破当年霸王魄。汉家日月上天飞，照见庙前神树枝。万骑阴兵去如水，酒痕洒殿酣春蚁。风过阴廊闻堕珥，毾㲪舞罢虞姬死。
神弦曲四首 其四 伏虎神君庙
作者：王彝
朝代：明
体裁：古风

金钱纸撒掀空舞，群巫啾啾荅神语。旋风下山百面鼓，神马如人驮一虎。豹作儿啼随鬼母，缬裙娇女出神帷。拔得虎须留画眉，妖歌自饮髑髅卮。蛮夫拜神求虎血，洗箭入山求虎穴。家家望见觚棱月，一路神灯乱如雪。
神弦曲四首·织女庙
作者：王彝
朝代：明

红莲小朵金塘秋，水上弓鞋新月钩。碧日无光灵鹊死，文星坠地银云起。阴鼓森寒闻唾壶，神衣繂縩机声里。曲曲湖波艳神眼，十八虚鬟神自绾。宝奁掩月袅蛛丝，天促神归神不归。黄屋龙颜死灰色，宝鼎嘈嘈人血碧。汉鬼入云成辟历，轰破当年霸王魄。汉家日月上天飞，照见庙前神树枝。万骑阴兵去如水，酒痕洒殿酣春蚁。风过阴廊闻堕珥，毾㲪舞罢虞姬死。冬冬天鼓秋湖里，雪山耀日青山紫。金锁蛇鳞百尺身，领得江中万鱼起。女巫酹乳饮龙孙，雨蕊芙蓉泻秋水。神弦枨枨风雨黄，明珠一夜照龙堂。三江水浑龙濯足，明朝化作林中绿。金钱纸撒掀空舞，群巫啾啾荅神语。旋风下山百面鼓，神马如人驮一虎。豹作儿啼随鬼母，缬裙娇女出神帷。拔得虎须留画眉，妖歌自饮髑髅卮。蛮夫拜神求虎血，洗箭入山求虎穴。家家望见觚棱月，一路神灯乱如雪。
秋林高士图
作者：王彝
朝代：明
体裁：古风

岚峰半残阳，彩翠明林杪。僧坞远钟微，归人下山少。风杉落鼓响，惊起栖烟鸟。携手顾言还，前村月初皎。
送季思文教谕考艺还东阳
作者：王彝
朝代：明
体裁：古风

素着处士服，今冠博士冠。县官亲劝驾，接武青云端。慷慨赴阙下，长揖见天官。胸中有武库，光怪森可观。写作一卷书，字字骞祥■。魁名压众士，金华竞巑岏。天官列姓氏，谓可贡金銮。君闻再三辞，恬退人所难。缙绅有如此，谁复诮儒酸。我时与之游，握手露肺肝。振衣石城下，六月大江寒。一饮江中水，古心烂银盘。载吊凤皇址，稍宽秦淮湍。次第览形胜，龙虎相踞蟠。忽得县官书，殷勤问平安。且言两月来，诸生候归鞍。教席久虚倚，萧条尘满箪。䫁君早旋旆，旅邸重加餐。咿咿读书竟，翛然臂生翰。翻身别我去，修途出层峦。到县及新爽，秋雨槐花残。父老见君拜，相见有余欢。从兹少徭役，黎首肌肤完。子弟各饱食，书声喧夜阑。人才日如林，时清冠自弹。临岐惨将别，且复立江干。胥会良有期，叹息赠猗兰。
送安南使还国应制
作者：王彝
朝代：明
体裁：七言排律

帝德如天四海同，卉裳相率向华风。称藩特奉龙函表，偃武仍包虎韔弓。贡自炎方归域内，心先流水到江东。路经日出知天大，城与山蟠见地雄。诏语陪臣趋玉陛，班随仙仗列彤宫。陈情委曲为蛮语，赐对从容彻圣聪。驼钮新颁王印重，蚁觞屡饮尚樽空。承恩共识皇华使，命将毋劳矍铄翁。已拟再将周白雉，底须复表汉年铜。五弦曲奏鲸涛息，重译人还鸟道通。薏苡生仁供旅食，桄榔垂叶荫诗筒。部迎定见新□骑，驿送犹思上国鸿。歌舞万年当率化，扶携百越共摅忠。大明烛物今无外，从此皆如禹甸中。
鄞江渔者歌赠陈仲谦
作者：王彝
朝代：明

我昔采药华山峰，群山一视青童童。或从暮霭见一线，知是鄞江源甬东。娄东今见披裘者，浮江昔在鄞江中。钓竿每裁郧山竹，台笠独染蓬莱松。向人只说鄞江好，似有江水蟠胸中。鄞江山水带瓯越，昼夜海日涵虚空。青天时截螮蝀雨，白波或起鲤鱼风。潭云不碍山水色，百里尚见渔人踪。阳光坐弄春荡楫，滩响卧听秋推篷。朝炊前村记烟树，暮搒别浦依丹枫。扁舟所至聊复尔，饮水即如春酒浓。平生姓字人罕识，一自为渔今老翁。故山年来暗烽火，苦雪岁晏愁空蒙。寻源未向武陵去，放舟尚喜沧溟通。卖鱼偶入练圻市，得钱买米真珠红。犹惜黄尘满城郭，秋风濯足来吴淞。眼明目送独归鸟，意尽忽见双飞鸿。夕阳晒网不知处，有梦数与乡人逢。朅来相见不相识，一笑知我遭文穷。我本青城采樵者，孤吟岂是寒窗蛩。怀中亦有太平策，不救午甑飞春虫。明朝拟入五湖里，且载茶灶寻龟蒙。君今出此鄞江画，许我结网来相从。殷勤索诗馈双鲤，我欲放之疑是龙。丹山赤水定何处，只今吟笑何人同。？君着我卧船尾，霜晨共听育王钟。
鄞江渔者歌赠陈仲谦
作者：王彝
朝代：明
体裁：古风

我昔采药华山峰，群山一视青童童。或从暮霭见一线，知是鄞江源甬东。娄东今见披裘者，浮江昔在鄞江中。钓竿每裁郧山竹，台笠独染蓬莱松。向人只说鄞江好，似有江水蟠胸中。鄞江山水带瓯越，昼夜海日涵虚空。青天时截螮蝀雨，白波或起鲤鱼风。潭云不碍山水色，百里尚见渔人踪。阳光坐弄春荡楫，滩响卧听秋推篷。朝炊前村记烟树，暮搒别浦依丹枫。扁舟所至聊复尔，饮水即如春酒浓。平生姓字人罕识，一自为渔今老翁。故山年来暗烽火，苦雪岁晏愁空蒙。寻源未向武陵去，放舟尚喜沧溟通。卖鱼偶入练圻市，得钱买米真珠红。犹惜黄尘满城郭，秋风濯足来吴淞。眼明目送独归鸟，意尽忽见双飞鸿。夕阳晒网不知处，有梦数与乡人逢。朅来相见不相识，一笑知我遭文穷。我本青城采樵者，孤吟岂是寒窗蛩。怀中亦有太平策，不救午甑飞春虫。明朝拟入五湖里，且载茶灶寻龟蒙。君今出此鄞江画，许我结网来相从。殷勤索诗馈双鲤，我欲放之疑是龙。丹山赤水定何处，只今吟笑何人同。�君着我卧船尾，霜晨共听育王钟。
陪宋学士国子学夜坐次韵
作者：王彝
朝代：明
体裁：古风

华堂环壁水，微飙扇清灯。荡漾回澜起，窈窕佳月生。迹陪簪笔彦，心谐超世情。露繁惬栖翮，林暗爽流萤。眷兹悟物性，谅匪系王程。宵中已忘寐，顾影素娥升。
露筋娘子诗
作者：王彝
朝代：明
体裁：古风

淮城小如盖，僻在湖草边。萧条城下路，昔有两婵娟。秋姿艳明月，相携良可怜。小姑泣向嫂，薄暮惨墟烟。炎天值暑溽，一望白水田。䆉稏杂稂莠，远与蒲荷连。落日带沙岸，满耳雷阗阗。彷徨自相吊，所惜在青年。依稀双影长，顾见返照前。修途行旅尽，惆怅不能还。夏蚊喧且起，着面剧霜鹯。囊空无帷帐，奈此万嘴穿。前村有鸡犬，灯火见归船。茅茨出丛薄，隐约四五椽。匪无有帷子，叩门聊息肩。嫂云得相依，小姑泪溅溅。冰肌与玉体，忍萎一夕眠。风生翠木下，兀兀坐为禅。囋肤攒利镞，洒血乱幽泉。平生弱女子，苦当鸡肋拳。肉尽志终定，柔筋露蜿蜒。森然出天巧，工岂人力镌。含笑化为鬼，摄衣上云軿。素娥共蟾窟，错落诸星躔。天孙下机处，一时成俗缘。何如作贞鬼，心不愧青天。终为甓社珠，与月斗春妍。千年露筋碑，野水流涓涓。崇祠闯水裔，蛛丝荣几筵。明妆俨如生，彷佛步湖莲。神柳剥将枯，独有心中坚。垂条自婀娜，不受恶藤缠。年年臈雪后，叶绽翠眉鲜。乡人枌榆社，日有牛羊牵。惟闻繂縩响，纸伞撒金钱。神往女巫下，妙舞特蹁跹。车旗飒灵雨，箫鼓咽秋蝉。祗愁神返驾，不得此周旋。焄蒿古时魂，犹说草中钿。归来不见嫂，远道正绵绵。嫂面有粪土，长淮终不湔。分明小姑面，留与后人传。米生性好古，书字无半千。至今纚牲石，苔藓滋蜗涎。碑言天地间，阴阳互推迁。阳类况君子，小人阴类偏。五行有正位，变化岁功全。云胡值庞杂，交处荐成愆。乱贼所禀性，狐媚最便嬛。潜如虮与虱，动乃百足蚿。奄忽为魍魉，鬼箭脱神弦。赤手卖天下，性命徒少延。阳阳服兖黼，班域在圣贤。妇女尚知赧，奈何欺八埏。明虽未即察，阴谴固昭然。惟余泽国女，白骨寄荒阡。姓名何必显，有此大义悬。清风起懦夫，未让夷齐专。争欲楚人些，斯囝日星宣。我观碑上字，满纸秋沦涟。共姜赋柏舟，名芳删后编。春秋伟宋姬，身与火蛾煎。后来有此碑，砫石当奔川。隔江望高陲，野水惟鵻鸢。忧来忽盈把，写此露筋篇。
题张夔画闽山晓行障子
作者：王彝
朝代：明
体裁：古风

男儿少年游泰华，蹩躄游闽殊未暇。千峰斗丑七州偏，荷尔移将挂吴下。恶风埋岚蟒蛟舞，热水出云龙即化。就中虚落颇姿妍，榕叶深春荔枝夏。莆田张夔老画手，矍铄燕都驴独跨。白首南归作冷官，烂醉何曾官长骂。酒醒拈笔扫东绢，障里林峦风起麝。行人渡口杂疏星，车马营营乌哑哑。忆昨峦村太平日，外户俱开天自夜。俯仰兵尘十载前，聊假丹青绘官舍。陈郎慷慨夔所知，持此还倾橐金谢。遂令千载想同时，彝也题诗夔也画。
题李太白像
作者：王彝
朝代：明
体裁：古风

青天无人代天语，一星西落银云渚。嫦娥戏弄青瑶波，倾向人间金叵罗。龙孙醉吸海为酒，日月双飞织锦梭。仙鬼千年王母宴，谪来醉卧金銮殿。玉环腮上桃花小，玉尖香腻龙涎砚。靴尘暖扑貂珰儿，踏破青天捉月飞，一声叫断扶桑鸡。海枯化作蓬莱雪，梦里长庚大如月。
齐桓公
作者：王彝
朝代：明
体裁：古风

召陵初服荆，首止复宁周。瓜瓞既云茂，楚氛亦奚忧。伟哉一匡功，首盟至葵丘。胡为曾西子，兴言贻彼羞。宣王有遗烈，江汉至今流。舍彼僣王罪，世远及胶舟。孝子贵几谏，忠臣纳嘉猷。羽翼制君父，嗟兹乃诡谋。图伯巳如此，震矜何足尤。春秋不获巳，世降日滔滔。将无彼善者，桓公谁与侔。
抚仙湖
作者：王彦
朝代：明
体裁：七言律诗

湖水涵虚混太清，仙人何代不知名。澄波滉漾青山落，遥汉昭回宝月明。素魄每添吟客兴，流光休动故乡情。相看欲洗浮名利，独倚南楼到二更。
丁卯春夏，余离居芙蓉湖外，久阔丁娘之索，屡勤徐淑之遗，触绪萦思，每物成咏，归舟追录，一过聊代晤言，置袖十年定不漫灭 其一 茶
作者：王彦泓
朝代：明

蚕房初试碧旗新，私饷天涯病渴人。想得双文梨树畔，雪瓯斜倚独含颦。
丁卯春夏，余离居芙蓉湖外，久阔丁娘之索，屡勤徐淑之遗，触绪萦思，每物成咏，归舟追录，一过聊代晤言，置袖十年定不漫灭 其七 铜箸
作者：王彦泓
朝代：明

红窗暖语篆烟长，拨火金钗事莫忙。想得双文羡双箸，一生同守博山香。
丁卯春夏，余离居芙蓉湖外，久阔丁娘之索，屡勤徐淑之遗，触绪萦思，每物成咏，归舟追录，一过聊代晤言，置袖十年定不漫灭 其三 沉水
作者：王彦泓
朝代：明

博山曾共几摩挲，犀合遥分一掬多。想得双文深意在，最宜人处是温和。
丁卯春夏，余离居芙蓉湖外，久阔丁娘之索，屡勤徐淑之遗，触绪萦思，每物成咏，归舟追录，一过聊代晤言，置袖十年定不漫灭 其九 玫瑰
作者：王彦泓
朝代：明
体裁：七言绝句

曲尘罗剪麝尘封，淡紫殷红叠几重。想得双文曾插髻，梦回檀枕坠香浓。
丁卯春夏，余离居芙蓉湖外，久阔丁娘之索，屡勤徐淑之遗，触绪萦思，每物成咏，归舟追录，一过聊代晤言，置袖十年定不漫灭 其九 玫瑰
作者：王彦泓
朝代：明

麴尘罗剪麝尘封，淡紫殷红叠几重。想得双文曾插髻，梦回檀枕坠香浓。
丁卯春夏，余离居芙蓉湖外，久阔丁娘之索，屡勤徐淑之遗，触绪萦思，每物成咏，归舟追录，一过聊代晤言，置袖十年定不漫灭 其二 药
作者：王彦泓
朝代：明

灵妃下士偶相怜，却捣玄霜与驻年。想得双文心爱好，愿郎风貌只如前。
丁卯春夏，余离居芙蓉湖外，久阔丁娘之索，屡勤徐淑之遗，触绪萦思，每物成咏，归舟追录，一过聊代晤言，置袖十年定不漫灭 其五 佩巾
作者：王彦泓
朝代：明

一方如水万千丝，鱼子红编燕尾緌。想得双文暗裁剪，乍拈还放避人时。
丁卯春夏，余离居芙蓉湖外，久阔丁娘之索，屡勤徐淑之遗，触绪萦思，每物成咏，归舟追录，一过聊代晤言，置袖十年定不漫灭 其八 果仁
作者：王彦泓
朝代：明

葡萄乱渍懊离时，嫩膜初褫似刻脂。想得双文劳素手，银彄光动玉参差。
丁卯春夏，余离居芙蓉湖外，久阔丁娘之索，屡勤徐淑之遗，触绪萦思，每物成咏，归舟追录，一过聊代晤言，置袖十年定不漫灭 其六 杂香
作者：王彦泓
朝代：明

龙涎石叶各氤氲，争及欢来体自芬。想得双文载摧手，语香花气一时闻。
丁卯春夏，余离居芙蓉湖外，久阔丁娘之索，屡勤徐淑之遗，触绪萦思，每物成咏，归舟追录，一过聊代晤言，置袖十年定不漫灭 其十 画袋
作者：王彦泓
朝代：明

戏拈小笔画轻纱，一对鸳鸯宿浪花。想得双文惜惊散，故描荷叶与低遮。
丁卯春夏，余离居芙蓉湖外，久阔丁娘之索，屡勤徐淑之遗，触绪萦思，每物成咏，归舟追录，一过聊代晤言，置袖十年定不漫灭 其十一 白羽扇
作者：王彦泓
朝代：明

鹅翎鲜莹玉为趺，子晋纶巾雅称无。想得双文斜掩敛，月明难辨雪肌肤。
丁卯春夏，余离居芙蓉湖外，久阔丁娘之索，屡勤徐淑之遗，触绪萦思，每物成咏，归舟追录，一过聊代晤言，置袖十年定不漫灭 其十二 封字
作者：王彦泓
朝代：明

平生未学卫夫人，此日题封一字新。想得双文初弄笔，似浓似淡不曾匀。
丁卯春夏，余离居芙蓉湖外，久阔丁娘之索，屡勤徐淑之遗，触绪萦思，每物成咏，归舟追录，一过聊代晤言，置袖十年定不漫灭 其四 袷衣
作者：王彦泓
朝代：明

情多天付与单栖，长是愁眠不解觿。想得双文也同病，故裁轻袷与相宜。
丁卯春夏，余离居芙蓉湖外，久阔丁娘之索，屡勤徐淑之遗，触绪萦思，每物成咏，归舟追录，一过聊代晤言，置袖十年定不漫灭·茶
作者：王彦泓
朝代：明

蚕房初试碧旗新，私饷天涯病渴人。想得双文梨树畔，雪瓯斜倚独含颦。灵妃下士偶相怜，却捣玄霜与驻年。想得双文心爱好，愿郎风貌只如前。博山曾共几摩挲，犀合遥分一掬多。想得双文深意在，最宜人处是温和。情多天付与单栖，长是愁眠不解觿。想得双文也同病，故裁轻袷与相宜。一方如水万千丝，鱼子红编燕尾緌。想得双文暗裁剪，乍拈还放避人时。龙涎石叶各氤氲，争及欢来体自芬。想得双文载摧手，语香花气一时闻。红窗暖语篆烟长，拨火金钗事莫忙。想得双文羡双箸，一生同守博山香。葡萄乱渍懊离时，嫩膜初褫似刻脂。想得双文劳素手，银彄光动玉参差。麴尘罗剪麝尘封，淡紫殷红叠几重。想得双文曾插髻，梦回檀枕坠香浓。戏拈小笔画轻纱，一对鸳鸯宿浪花。想得双文惜惊散，故描荷叶与低遮。鹅翎鲜莹玉为趺，子晋纶巾雅称无。想得双文斜掩敛，月明难辨雪肌肤。平生未学卫夫人，此日题封一字新。想得双文初弄笔，似浓似淡不曾匀。
丁卯首春余辞家薄游端己首唱骊歌情词凄宕征途吟讽依韵和之并寄呈韬仲以志同叹
作者：王彦泓
朝代：明

几夜猖狂别恨侵，踏歌相送最情深。明朝独醉黄茆店，更有何人把烛寻。知君心赏寄灯楼，趁月追寻到晓筹。应恨狂朋漂泊去，明朝谁问拾钗游。感君同病更知音，许把闲情次第吟。别去向谁吟一字，纵无离恨也难禁。翘首南云一雁翔，愧无书问到池隍。乡园事事驱人出，只有朋欢系客肠。薄幸江南杜牧之，花前落魄醉难支。阻风中酒谁相伴，赖有韦庄一卷诗。
丁卯首春余辞家薄游端己首唱骊歌情词凄宕征途吟讽依韵和之并寄呈韬仲以志同叹·其一
作者：王彦泓
朝代：明

几夜猖狂别恨侵，踏歌相送最情深。明朝独醉黄茆店，更有何人把烛寻。
丁卯首春余辞家薄游端己首唱骊歌情词凄宕征途吟讽依韵和之并寄呈韬仲以志同叹·其三
作者：王彦泓
朝代：明

感君同病更知音，许把闲情次第吟。别去向谁吟一字，纵无离恨也难禁。
丁卯首春余辞家薄游端己首唱骊歌情词凄宕征途吟讽依韵和之并寄呈韬仲以志同叹·其二
作者：王彦泓
朝代：明

知君心赏寄灯楼，趁月追寻到晓筹。应恨狂朋漂泊去，明朝谁问拾钗游。
丁卯首春余辞家薄游端己首唱骊歌情词凄宕征途吟讽依韵和之并寄呈韬仲以志同叹·其五
作者：王彦泓
朝代：明

薄幸江南杜牧之，花前落魄醉难支。阻风中酒谁相伴，赖有韦庄一卷诗。
丁卯首春余辞家薄游端己首唱骊歌情词凄宕征途吟讽依韵和之并寄呈韬仲以志同叹·其四
作者：王彦泓
朝代：明

翘首南云一雁翔，愧无书问到池隍。乡园事事驱人出，只有朋欢系客肠。
不善治生又最懒于报谒客有咎余疏放者四韵答之
作者：王彦泓
朝代：明

莫笑书淫并水淫，生涯端的似蹄涔。男儿岂耐车中闭，病骨唯堪砚北吟。老后莫应销逸气，贫来浑未灭狂心。凭君觅个当垆处，断送床头卖赋金。
不寐
作者：王彦泓
朝代：明

恶抱千端集夜深，同眠人已睡沉沉。梦中惊问腮边冷，却是愁人泪湿衾。
个人
作者：王彦泓
朝代：明

觅个柔乡寄此生，风流天付与卿卿。直教眉眼能传语，可待诗篇为定情。双脸断红初却坐，乱头粗服总倾城。高情不喜铅华御，未是全防妒眼惊。命薄难将一愿酬，霎时知遇半生愁。吞针罗什非难事，抱柱微生是本谋。天上曾须鸳牒下，人间莫遣鸩谋求。栽花径路从来窄，燕妒莺猜卒未休。撚带无憀惨翠蛾，风波时刻泪痕多。旁挠欢计人人险，飞语情悰事事讹。狂眼固难辞窃铁，吹毛原不恕投梭。愁真笑强终难讳，不觉人前唤奈何。隔院香来是水沉，药房深静惬幽寻。裙裾拂砌桐花满，镜槛当窗木叶阴。谢女麈谈林下气，萧娘针绣佛前心。幽奇不是人间世，一滴琼浆直万金。怅恨清光不共游，眼波肌雪正宜秋。桐花落处闻开锁，柿叶明时见倚楼。几度扇回当面笑，可应灯照下帷羞。无边妒恨憎情眼，行过帘前莫转头。低髻松梳出药房，晓风轻透藕丝裳。芳姿偶喜擎团扇，合德何劳带异香。泪脸湿侵眉尾翠，睡容消褪额心黄。不须冰雪为消暑，姑射肌肤近自凉。花影幽窗掩独眠，博山清昼起孤烟。南朝弱态憨偏好，西子愁眉忍更妍。来梦草香怀夕夕，断肠书字袖年年。阑干一曲无多地，才著思量便渺然。声影遥闻泪已澜，寒暄都付一长叹。承恩有貌非因貌，觞绪无欢只为欢。嘱妾勉留颜色在，感君能谅笑啼难。胡琴学得羞频弄，珍重郎来为一弹。湿泪荧荧眼尾寒，髻花低坠懒重安。良期屡被鱼笺误，幽闷难凭鹊语宽。多为问津添险阻，反因迷路暂团圞。相看只有悲愁分，虚被郎呼是所欢。窗白鸦啼又晓钟，幽欢光景易匆匆。须防指袖飘香气，莫虑梳头减绣工。眉鬓尚贪星下看，腰身宁耐午前慵。情悰易被人猜料，只恐矜持愈不同。月下来过月下归，银灯照影著秋衣。裙腰剩得篝香暖，掠鬓仍开匣镜晖。花里送郎真草草，人前见妾莫依依。钟情不比闲情样，踪迹何妨一日稀。古桂幽香曝晓晴，玉人风格照秋明。恰宜重九当初度，喜听双文是小名。好梦更徵裙带解，私书合用佩囊盛。妆成自赏通身影，秋水帘前有一泓。
个人·其一
作者：王彦泓
朝代：明

觅个柔乡寄此生，风流天付与卿卿。直教眉眼能传语，可待诗篇为定情。双脸断红初却坐，乱头粗服总倾城。高情不喜铅华御，未是全防妒眼惊。
个人·其七
作者：王彦泓
朝代：明

花影幽窗掩独眠，博山清昼起孤烟。南朝弱态憨偏好，西子愁眉忍更妍。来梦草香怀夕夕，断肠书字袖年年。阑干一曲无多地，才著思量便渺然。
个人·其三
作者：王彦泓
朝代：明

撚带无憀惨翠蛾，风波时刻泪痕多。旁挠欢计人人险，飞语情悰事事讹。狂眼固难辞窃铁，吹毛原不恕投梭。愁真笑强终难讳，不觉人前唤奈何。
个人·其九
作者：王彦泓
朝代：明

湿泪荧荧眼尾寒，髻花低坠懒重安。良期屡被鱼笺误，幽闷难凭鹊语宽。多为问津添险阻，反因迷路暂团圞。相看只有悲愁分，虚被郎呼是所欢。
个人·其二
作者：王彦泓
朝代：明

命薄难将一愿酬，霎时知遇半生愁。吞针罗什非难事，抱柱微生是本谋。天上曾须鸳牒下，人间莫遣鸩谋求。栽花径路从来窄，燕妒莺猜卒未休。
个人·其五
作者：王彦泓
朝代：明

怅恨清光不共游，眼波肌雪正宜秋。桐花落处闻开锁，柿叶明时见倚楼。几度扇回当面笑，可应灯照下帷羞。无边妒恨憎情眼，行过帘前莫转头。
个人·其八
作者：王彦泓
朝代：明

声影遥闻泪已澜，寒暄都付一长叹。承恩有貌非因貌，觞绪无欢只为欢。嘱妾勉留颜色在，感君能谅笑啼难。胡琴学得羞频弄，珍重郎来为一弹。
个人·其六
作者：王彦泓
朝代：明

低髻松梳出药房，晓风轻透藕丝裳。芳姿偶喜擎团扇，合德何劳带异香。泪脸湿侵眉尾翠，睡容消褪额心黄。不须冰雪为消暑，姑射肌肤近自凉。
个人·其十
作者：王彦泓
朝代：明

窗白鸦啼又晓钟，幽欢光景易匆匆。须防指袖飘香气，莫虑梳头减绣工。眉鬓尚贪星下看，腰身宁耐午前慵。情悰易被人猜料，只恐矜持愈不同。
个人·其十一
作者：王彦泓
朝代：明

月下来过月下归，银灯照影著秋衣。裙腰剩得篝香暖，掠鬓仍开匣镜晖。花里送郎真草草，人前见妾莫依依。钟情不比闲情样，踪迹何妨一日稀。
个人·其十二
作者：王彦泓
朝代：明

古桂幽香曝晓晴，玉人风格照秋明。恰宜重九当初度，喜听双文是小名。好梦更徵裙带解，私书合用佩囊盛。妆成自赏通身影，秋水帘前有一泓。
个人·其四
作者：王彦泓
朝代：明

隔院香来是水沉，药房深静惬幽寻。裙裾拂砌桐花满，镜槛当窗木叶阴。谢女麈谈林下气，萧娘针绣佛前心。幽奇不是人间世，一滴琼浆直万金。
个人之一
作者：王彦泓
朝代：明

铜尊花露玉炉烟，长见飞琼侍晓筵。觉我欲前微掩敛，避人佯退定迁延。无聊脱钏红箱畔，特地兜鞋碧槛边。喜煞未曾梳洗在，翠鬟松压睡容鲜。
个人二首
作者：王彦泓
朝代：明

睡破眉山不更描，鬓鸦堆上覆鲛绡。屏间记曲拈红豆，窗下临书染绿蕉。画出鸳鸯娱独自，教成鹦鹉伴无聊。情悰暗被傍人觉，绣线逢春减几条。
临行阿锁欲尽写前诗凡十一首既而色有未满曰：『斯语太文妾不用此可为别制数章取数月来情事综迹历历于心者谱之勿诳勿艳勿誉妾姿艺如一语有犯即罚君一杯』余曰『固然但每诗成而卿以为可亦引满赏此何如』一笑许诺遂口占为下酒十六首
作者：王彦泓
朝代：明

笑将卮酒互相搀，瞒却当筵石尉严。犹自怕人肠未断，临行分付与鞋尖。聚客欢筵列画堂，曲房低几暗留郎。频频刷鬓熏衣到，先付销魂一段香。金鱼池畔习琵琶，公主亲拈与翠花。旋被诸姨分插去，为郎留住凤团茶。问郎灯市可曾游，可买香丝与玉钩。可有绣帘楼上看，打将瓜子到肩头。盘鸦未竟厌人催，推托侯家昨未回。忽报意中人下马，笑持青绺出帘来。惯坐肩舆怯绣鞍，棋盘几步下街难。自夸簪上杭州髻，瞒过巡军与内官。密订欢期几日前，自将金钏治盘筵。心嫌阿母叨叨问，只说郎来是偶然。饮社群推粉步兵，谈谐纠摘巧生情。偶因一盏萧郎酒，卖却从前录事名。几回席上错称呼，女伴知他碧作朱。更送诈传郎语到，乍令欢喜乍愁吁。受郎珍惜只侬知，难忘霞侵月满时。最是将归犹未忍，阿娘传语怪来迟。寻郎不过意翛然，炙尽龙涎几饼烟。弄笔翻书闲坐久，已闻嘶马到门前。来时尽意洗铅华，自炷炉熏自泼茶。纤手待操青锁钥，问郎堪否便当家。藕花飘紫水拖蓝，秋夜河灯净业庵。此景却疑身是梦，与卿携手在江南。酡颜斜睇月生澜，饮兴风骚正未闲。可记鬓边花落下，半身凉月靠阑干。嗔怒才因半语讹，臂弯零乱指痕多。明朝翻向人前讳，不许檀郎卷袖罗。身轻秘事几回痴，口噤心衔梦里知。今日总来添别泪，不能填入断肠诗。
临行阿锁欲尽写前诗凡十一首既而色有未满曰：『斯语太文妾不用此可为别制数章取数月来情事综迹历历于心者谱之勿诳勿艳勿誉妾姿艺如一语有犯即罚君一杯』余曰『固然但每诗成而卿以为可亦引满赏此何如』一笑许诺遂口占为下酒十六首·其一
作者：王彦泓
朝代：明

笑将卮酒互相搀，瞒却当筵石尉严。犹自怕人肠未断，临行分付与鞋尖。
临行阿锁欲尽写前诗凡十一首既而色有未满曰：『斯语太文妾不用此可为别制数章取数月来情事综迹历历于心者谱之勿诳勿艳勿誉妾姿艺如一语有犯即罚君一杯』余曰『固然但每诗成而卿以为可亦引满赏此何如』一笑许诺遂口占为下酒十六首·其七
作者：王彦泓
朝代：明

密订欢期几日前，自将金钏治盘筵。心嫌阿母叨叨问，只说郎来是偶然。
临行阿锁欲尽写前诗凡十一首既而色有未满曰：『斯语太文妾不用此可为别制数章取数月来情事综迹历历于心者谱之勿诳勿艳勿誉妾姿艺如一语有犯即罚君一杯』余曰『固然但每诗成而卿以为可亦引满赏此何如』一笑许诺遂口占为下酒十六首·其三
作者：王彦泓
朝代：明

金鱼池畔习琵琶，公主亲拈与翠花。旋被诸姨分插去，为郎留住凤团茶。
临行阿锁欲尽写前诗凡十一首既而色有未满曰：『斯语太文妾不用此可为别制数章取数月来情事综迹历历于心者谱之勿诳勿艳勿誉妾姿艺如一语有犯即罚君一杯』余曰『固然但每诗成而卿以为可亦引满赏此何如』一笑许诺遂口占为下酒十六首·其九
作者：王彦泓
朝代：明

几回席上错称呼，女伴知他碧作朱。更送诈传郎语到，乍令欢喜乍愁吁。
临行阿锁欲尽写前诗凡十一首既而色有未满曰：『斯语太文妾不用此可为别制数章取数月来情事综迹历历于心者谱之勿诳勿艳勿誉妾姿艺如一语有犯即罚君一杯』余曰『固然但每诗成而卿以为可亦引满赏此何如』一笑许诺遂口占为下酒十六首·其二
作者：王彦泓
朝代：明

聚客欢筵列画堂，曲房低几暗留郎。频频刷鬓熏衣到，先付销魂一段香。
临行阿锁欲尽写前诗凡十一首既而色有未满曰：『斯语太文妾不用此可为别制数章取数月来情事综迹历历于心者谱之勿诳勿艳勿誉妾姿艺如一语有犯即罚君一杯』余曰『固然但每诗成而卿以为可亦引满赏此何如』一笑许诺遂口占为下酒十六首·其五
作者：王彦泓
朝代：明

盘鸦未竟厌人催，推托侯家昨未回。忽报意中人下马，笑持青绺出帘来。
临行阿锁欲尽写前诗凡十一首既而色有未满曰：『斯语太文妾不用此可为别制数章取数月来情事综迹历历于心者谱之勿诳勿艳勿誉妾姿艺如一语有犯即罚君一杯』余曰『固然但每诗成而卿以为可亦引满赏此何如』一笑许诺遂口占为下酒十六首·其八
作者：王彦泓
朝代：明

饮社群推粉步兵，谈谐纠摘巧生情。偶因一盏萧郎酒，卖却从前录事名。
临行阿锁欲尽写前诗凡十一首既而色有未满曰：『斯语太文妾不用此可为别制数章取数月来情事综迹历历于心者谱之勿诳勿艳勿誉妾姿艺如一语有犯即罚君一杯』余曰『固然但每诗成而卿以为可亦引满赏此何如』一笑许诺遂口占为下酒十六首·其六
作者：王彦泓
朝代：明

惯坐肩舆怯绣鞍，棋盘几步下街难。自夸簪上杭州髻，瞒过巡军与内官。
临行阿锁欲尽写前诗凡十一首既而色有未满曰：『斯语太文妾不用此可为别制数章取数月来情事综迹历历于心者谱之勿诳勿艳勿誉妾姿艺如一语有犯即罚君一杯』余曰『固然但每诗成而卿以为可亦引满赏此何如』一笑许诺遂口占为下酒十六首·其十
作者：王彦泓
朝代：明

受郎珍惜只侬知，难忘霞侵月满时。最是将归犹未忍，阿娘传语怪来迟。
临行阿锁欲尽写前诗凡十一首既而色有未满曰：『斯语太文妾不用此可为别制数章取数月来情事综迹历历于心者谱之勿诳勿艳勿誉妾姿艺如一语有犯即罚君一杯』余曰『固然但每诗成而卿以为可亦引满赏此何如』一笑许诺遂口占为下酒十六首·其十一
作者：王彦泓
朝代：明

寻郎不过意翛然，炙尽龙涎几饼烟。弄笔翻书闲坐久，已闻嘶马到门前。
临行阿锁欲尽写前诗凡十一首既而色有未满曰：『斯语太文妾不用此可为别制数章取数月来情事综迹历历于心者谱之勿诳勿艳勿誉妾姿艺如一语有犯即罚君一杯』余曰『固然但每诗成而卿以为可亦引满赏此何如』一笑许诺遂口占为下酒十六首·其十三
作者：王彦泓
朝代：明

藕花飘紫水拖蓝，秋夜河灯净业庵。此景却疑身是梦，与卿携手在江南。
临行阿锁欲尽写前诗凡十一首既而色有未满曰：『斯语太文妾不用此可为别制数章取数月来情事综迹历历于心者谱之勿诳勿艳勿誉妾姿艺如一语有犯即罚君一杯』余曰『固然但每诗成而卿以为可亦引满赏此何如』一笑许诺遂口占为下酒十六首·其十二
作者：王彦泓
朝代：明

来时尽意洗铅华，自炷炉熏自泼茶。纤手待操青锁钥，问郎堪否便当家。
临行阿锁欲尽写前诗凡十一首既而色有未满曰：『斯语太文妾不用此可为别制数章取数月来情事综迹历历于心者谱之勿诳勿艳勿誉妾姿艺如一语有犯即罚君一杯』余曰『固然但每诗成而卿以为可亦引满赏此何如』一笑许诺遂口占为下酒十六首·其十五
作者：王彦泓
朝代：明

嗔怒才因半语讹，臂弯零乱指痕多。明朝翻向人前讳，不许檀郎卷袖罗。
临行阿锁欲尽写前诗凡十一首既而色有未满曰：『斯语太文妾不用此可为别制数章取数月来情事综迹历历于心者谱之勿诳勿艳勿誉妾姿艺如一语有犯即罚君一杯』余曰『固然但每诗成而卿以为可亦引满赏此何如』一笑许诺遂口占为下酒十六首·其十六
作者：王彦泓
朝代：明

身轻秘事几回痴，口噤心衔梦里知。今日总来添别泪，不能填入断肠诗。
临行阿锁欲尽写前诗凡十一首既而色有未满曰：『斯语太文妾不用此可为别制数章取数月来情事综迹历历于心者谱之勿诳勿艳勿誉妾姿艺如一语有犯即罚君一杯』余曰『固然但每诗成而卿以为可亦引满赏此何如』一笑许诺遂口占为下酒十六首·其十四
作者：王彦泓
朝代：明

酡颜斜睇月生澜，饮兴风骚正未闲。可记鬓边花落下，半身凉月靠阑干。
临行阿锁欲尽写前诗凡十一首既而色有未满曰：『斯语太文妾不用此可为别制数章取数月来情事综迹历历于心者谱之勿诳勿艳勿誉妾姿艺如一语有犯即罚君一杯』余曰『固然但每诗成而卿以为可亦引满赏此何如』一笑许诺遂口占为下酒十六首·其四
作者：王彦泓
朝代：明

问郎灯市可曾游，可买香丝与玉钩。可有绣帘楼上看，打将瓜子到肩头。
丹诚
作者：王彦泓
朝代：明

花绕回廊曲绕梁，暗中偏认杜兰香。登楼未定银翘颤，避烛难禁凤屧狂。怕见月痕催月姊，恰宜秋色照秋娘。持裙一刻留仙住，才隔红帘便眇茫。
为杨子常题文水画吴中山水 其一 虎丘
作者：王彦泓
朝代：明

身到山中几十回，山之面目求全开。如今山外看山里，始觉玲珑破碎来。
为杨子常题文水画吴中山水 其七 太伯庙
作者：王彦泓
朝代：明

门内乔林门外溪，仰瞻才见及堂基。应知不是吴宗庙，得赌雍容端委仪。
为杨子常题文水画吴中山水 其三 半塘寺
作者：王彦泓
朝代：明

殿夹深林几岫青，门临流水两桥横。何时杖策寻明月，来听莲花塔下经。
为杨子常题文水画吴中山水 其九 夏周二公祠
作者：王彦泓
朝代：明

二公去后百年奇，庙貌蒸尝继有之。为国为民谁与并，只应比颡过斯祠。
为杨子常题文水画吴中山水 其二 长荡
作者：王彦泓
朝代：明

柳边渔艇罾罶歇，洲上人家约略斜。落日雁行千片下，苍苍未见有芦花。
为杨子常题文水画吴中山水 其二十 太湖之一
作者：王彦泓
朝代：明

烟峦数髻镜中孤，水畔帆樯一点无。错道曲终人不见，包山洞达洞庭湖。
为杨子常题文水画吴中山水 其二十一 太湖之二
作者：王彦泓
朝代：明

贺监当年一曲荣，如今全震属先生。梦中舟楫毫端路，几度沿洄到洞庭。
为杨子常题文水画吴中山水 其五 伍大夫
作者：王彦泓
朝代：明

墙里双？杰插霄，重门朱殿闭牢牢。凭谁启钥陈清醑，望见灵筵盏动摇。
为杨子常题文水画吴中山水 其五 伍大夫
作者：王彦泓
朝代：明
体裁：七言绝句

墙里双�杰插霄，重门朱殿闭牢牢。凭谁启钥陈清醑，望见灵筵盏动摇。
为杨子常题文水画吴中山水 其八 夏驾湾
作者：王彦泓
朝代：明

夏木千章厚影铺，澄湾楼阁杂芙蕖。吴王魂魄应游此，可惜西施在五湖。
为杨子常题文水画吴中山水 其六 西虹侨
作者：王彦泓
朝代：明

吴门山水天下无，淡荡更在城西隅。谁言此桥近阛阓，已是一幅桃源图。
为杨子常题文水画吴中山水 其十 横塘
作者：王彦泓
朝代：明

缥缈空亭盖石梁，压村山色郁青苍。烟波一折南流去，便是吴王走狗塘。
为杨子常题文水画吴中山水 其十一 观音山
作者：王彦泓
朝代：明

百丈寒泉落寺门，琳宫迢递桂松深。鹤亭马石依然在，欲唤清谭支道林。
为杨子常题文水画吴中山水 其十七 元墓
作者：王彦泓
朝代：明

半山已见太湖全，米囤虫头出没边。长想清秋明月夜，携筇直上万峰巅。
为杨子常题文水画吴中山水 其十三 独墅
作者：王彦泓
朝代：明

渔屋家家深莽，断洲处处平桥。风饱一帆飞去，赭墩镬底非遥。
为杨子常题文水画吴中山水 其十九 治平寺
作者：王彦泓
朝代：明

涧底松余岭殿檐，梁隋碑没草芊芊。北山尚有郊台在，糜鹿虽游迹未迁。
为杨子常题文水画吴中山水 其十二 宝林寺
作者：王彦泓
朝代：明

飞磴长梁入寺深，朱廊迢递最高层。游人曳杖寻何处，水竹山茶并有名。
为杨子常题文水画吴中山水 其十五 三高祠
作者：王彦泓
朝代：明

雪滩古木长桥外，烟岭湖光短榻前。虾菜鲈莼杞菊荐，可怜风味得同筵。
为杨子常题文水画吴中山水 其十八 宝带桥
作者：王彦泓
朝代：明

碧虹跨平湖，远岫参差映。门影入波圆，五十三明镜。
为杨子常题文水画吴中山水 其十六 天平
作者：王彦泓
朝代：明

栋宇都攒苍壁根，湖光万顷镜光分。题诗恰忆前年事，茶米鸡笼品白云。
为杨子常题文水画吴中山水 其十四 天池
作者：王彦泓
朝代：明

壁含雷雨气成霞，流下青莲几瓣花。绝壑树深鸦噪处，两间茅屋汉卿家。
为杨子常题文水画吴中山水 其四 枫桥
作者：王彦泓
朝代：明

钟响来孤艇，渔歌入短垣。山光杂湖影，摇荡画阑干。
为杨子常题文水画吴中山水 其四 枫桥
作者：王彦泓
朝代：明

钟响来孤艇，渔歌入短垣。山光杂湖影，摇荡画阑干。碧虹跨平湖，远岫参差映。门影入波圆，五十三明镜。身到山中几十回，山之面目求全开。如今山外看山里，始觉玲珑破碎来。柳边渔艇罾罶歇，洲上人家约略斜。落日雁行千片下，苍苍未见有芦花。殿夹深林几岫青，门临流水两桥横。何时杖策寻明月，来听莲花塔下经。墙里双？杰插霄，重门朱殿闭牢牢。凭谁启钥陈清醑，望见灵筵盏动摇。门内乔林门外溪，仰瞻才见及堂基。应知不是吴宗庙，得赌雍容端委仪。夏木千章厚影铺，澄湾楼阁杂芙蕖。吴王魂魄应游此，可惜西施在五湖。二公去后百年奇，庙貌蒸尝继有之。为国为民谁与并，只应比颡过斯祠。缥缈空亭盖石梁，压村山色郁青苍。烟波一折南流去，便是吴王走狗塘。百丈寒泉落寺门，琳宫迢递桂松深。鹤亭马石依然在，欲唤清谭支道林。飞磴长梁入寺深，朱廊迢递最高层。游人曳杖寻何处，水竹山茶并有名。壁含雷雨气成霞，流下青莲几瓣花。绝壑树深鸦噪处，两间茅屋汉卿家。雪滩古木长桥外，烟岭湖光短榻前。虾菜鲈莼杞菊荐，可怜风味得同筵。栋宇都攒苍壁根，湖光万顷镜光分。题诗恰忆前年事，茶米鸡笼品白云。半山已见太湖全，米囤虫头出没边。长想清秋明月夜，携筇直上万峰巅。涧底松余岭殿檐，梁隋碑没草芊芊。北山尚有郊台在，糜鹿虽游迹未迁。烟峦数髻镜中孤，水畔帆樯一点无。错道曲终人不见，包山洞达洞庭湖。贺监当年一曲荣，如今全震属先生。梦中舟楫毫端路，几度沿洄到洞庭。
九月初八出门日别妇柩作
作者：王彦泓
朝代：明

此行谁更问归期，十载穷栖耐别离。脱钏为供宾客醉，寄书不作女儿悲。豪场志业终迟就，病榻羸姿已莫支。悔不闭门同井臼，一生青案对元眉。
买妾词
作者：王彦泓
朝代：明

才闻画舫驻河边，即有官媒候驿前。便上笋舆微服去，廿文分裹小红笺。冰人多女复多男，簇后趋前附耳谈。李艳张娇随意看，新街东北旧城南。入门催唤两巡茶，一室罗将几俊娃。粉面香肩挨笑处，隔帘偷看主人家。蝶袄鸾绦结束新，还加半臂可儿身。湘裙短露双钩小，步出中厅不怕人。小立当风堕远香，眼波眉黛与端详。如今不作扬州梦，苏意新梳燕尾长。三三五五斗轻盈，素手谶腰仔细评。某月日时刚十六，女儿亲口说年庚。度曲弹棋技艺殊，女工精巧特其余。还能默诵唐诗句，当面拈毫作楷书。色韵详看已醉心，任从行下许多金。相邀插带留欢日，郎为亲拴白玉簪。休论士宦与工商，不问身居第几房。一说语成三日去，别娘容易不思乡。花烛筵开吉礼成，阿爹得意外家名。三朝茶果亲携至，红帖翻题眷晚生。
买妾词·其一
作者：王彦泓
朝代：明

才闻画舫驻河边，即有官媒候驿前。便上笋舆微服去，廿文分裹小红笺。
买妾词·其七
作者：王彦泓
朝代：明

度曲弹棋技艺殊，女工精巧特其余。还能默诵唐诗句，当面拈毫作楷书。
买妾词·其三
作者：王彦泓
朝代：明

入门催唤两巡茶，一室罗将几俊娃。粉面香肩挨笑处，隔帘偷看主人家。
买妾词·其九
作者：王彦泓
朝代：明

休论士宦与工商，不问身居第几房。一说语成三日去，别娘容易不思乡。
买妾词·其二
作者：王彦泓
朝代：明

冰人多女复多男，簇后趋前附耳谈。李艳张娇随意看，新街东北旧城南。
买妾词·其五
作者：王彦泓
朝代：明

小立当风堕远香，眼波眉黛与端详。如今不作扬州梦，苏意新梳燕尾长。
买妾词·其八
作者：王彦泓
朝代：明

色韵详看已醉心，任从行下许多金。相邀插带留欢日，郎为亲拴白玉簪。
买妾词·其六
作者：王彦泓
朝代：明

三三五五斗轻盈，素手谶腰仔细评。某月日时刚十六，女儿亲口说年庚。
买妾词·其十
作者：王彦泓
朝代：明

花烛筵开吉礼成，阿爹得意外家名。三朝茶果亲携至，红帖翻题眷晚生。
买妾词·其四
作者：王彦泓
朝代：明

蝶袄鸾绦结束新，还加半臂可儿身。湘裙短露双钩小，步出中厅不怕人。
予不与秋试寓止荒僻中秋前二日孝先仁令叔洌携具过存饮谈良久即事题赠二首
作者：王彦泓
朝代：明

一架藤花偃卧深，到门双骑有铃音。懒为薄俗牢骚面，喜见文人整暇心。顾曲可曾妨快饮，穷经从未废闲吟。诸君俗事骎骎逼，未必茱萸得共簪。此日为欢亦一奇，暂休文战即追随。穷途裹饭存风谊，令节题糕补旧诗。得士骚坛须互赠，论文狂社敢阿私。知君器量汪汪者，不赋寒郊旷荡词。
予不与秋试寓止荒僻中秋前二日孝先仁令叔洌携具过存饮谈良久即事题赠二首·其一
作者：王彦泓
朝代：明

一架藤花偃卧深，到门双骑有铃音。懒为薄俗牢骚面，喜见文人整暇心。顾曲可曾妨快饮，穷经从未废闲吟。诸君俗事骎骎逼，未必茱萸得共簪。
予不与秋试寓止荒僻中秋前二日孝先仁令叔洌携具过存饮谈良久即事题赠二首·其二
作者：王彦泓
朝代：明

此日为欢亦一奇，暂休文战即追随。穷途裹饭存风谊，令节题糕补旧诗。得士骚坛须互赠，论文狂社敢阿私。知君器量汪汪者，不赋寒郊旷荡词。
予怀
作者：王彦泓
朝代：明

向日繁花独向隅，对人容色似专愚。从来佳境同餐蔗，但是情人合茹荼。孤注尚拚徼万一，累丸端复失锱铢。何由抵得双姝价，自叹无才未足奴。憔悴明妃似画图，阿甄愁坐闭铜铺。也知此后风情减，只悔从前领略粗。频嘱诗词宜蕴藉，更教车服莫闲都。何年却话今年恨，拥髻灯边侍子于。几年百就与千阑，中道风波负所欢。花径里言悲悄悄，画屏前事忆漫漫。无聊竟欲拼孤注，触绪那堪集百端。料得似侬愁绝在，未容题札劝加餐。饮冰何计得心凉，中夜忧来似沸汤。度日闷拚无味睡，见人羞作不情妆。甘言妒女难凭恃，喜事媒娘拙覆藏。休信暂时欢计误，怨猜莺蝶正飞忙。
予怀·其一
作者：王彦泓
朝代：明

向日繁花独向隅，对人容色似专愚。从来佳境同餐蔗，但是情人合茹荼。孤注尚拚徼万一，累丸端复失锱铢。何由抵得双姝价，自叹无才未足奴。
予怀·其三
作者：王彦泓
朝代：明

几年百就与千阑，中道风波负所欢。花径里言悲悄悄，画屏前事忆漫漫。无聊竟欲拼孤注，触绪那堪集百端。料得似侬愁绝在，未容题札劝加餐。
予怀·其二
作者：王彦泓
朝代：明

憔悴明妃似画图，阿甄愁坐闭铜铺。也知此后风情减，只悔从前领略粗。频嘱诗词宜蕴藉，更教车服莫闲都。何年却话今年恨，拥髻灯边侍子于。
予怀·其四
作者：王彦泓
朝代：明

饮冰何计得心凉，中夜忧来似沸汤。度日闷拚无味睡，见人羞作不情妆。甘言妒女难凭恃，喜事媒娘拙覆藏。休信暂时欢计误，怨猜莺蝶正飞忙。
云客堂中夜集
作者：王彦泓
朝代：明

疏烛晶莹漏点长，了无残暑到虚堂。檐前过雨闻清溜，幕后回风出异香。几夕襟情留共醉，半年诗语待相商。奚奴晓惯闲风味，先拂吴笺置笔床。把臂欣逢旧饮徒，携茶花底听吴歈。难甘茉莉为莲胜，暂署苹婆作荔奴。向月吹弹铿碎玉，入云歌字贯明珠。帘间定有中丞按，布鼓雷门许过无。
云客堂中夜集·其一
作者：王彦泓
朝代：明

疏烛晶莹漏点长，了无残暑到虚堂。檐前过雨闻清溜，幕后回风出异香。几夕襟情留共醉，半年诗语待相商。奚奴晓惯闲风味，先拂吴笺置笔床。
云客堂中夜集·其二
作者：王彦泓
朝代：明

把臂欣逢旧饮徒，携茶花底听吴歈。难甘茉莉为莲胜，暂署苹婆作荔奴。向月吹弹铿碎玉，入云歌字贯明珠。帘间定有中丞按，布鼓雷门许过无。
云客新斋即事
作者：王彦泓
朝代：明

朱栏倒影入沦涟，片石疏花位置妍。花外小楼堆烛泪，柳边低舫载茶烟。绿窗莺度幽堪画，绮阁人登望若仙。应榜卧轩为六忆，银墙粘遍薛涛笺。布几安窗物色新，卷帘三面碧粼粼。暂依泥水潜奇士，别置山堂望美人。元直交游谁是客，士衡兄弟自相邻。频闻歌调干云响，鲜洁长梁未有尘。
云客新斋即事·其一
作者：王彦泓
朝代：明

朱栏倒影入沦涟，片石疏花位置妍。花外小楼堆烛泪，柳边低舫载茶烟。绿窗莺度幽堪画，绮阁人登望若仙。应榜卧轩为六忆，银墙粘遍薛涛笺。
云客新斋即事·其二
作者：王彦泓
朝代：明

布几安窗物色新，卷帘三面碧粼粼。暂依泥水潜奇士，别置山堂望美人。元直交游谁是客，士衡兄弟自相邻。频闻歌调干云响，鲜洁长梁未有尘。
云客有灯词十绝句，命余属和，因追忆金沙风物，聊写一二，以碎狭之才，赋荒寒之景，真觉酸风拂人矣
作者：王彦泓
朝代：明

水部池台倚暮霞，回廊灯影也堪夸。游人不爱萧疏景，只说城南太宰家。翔风纤弱绿珠长，十队联行避月光。总为丛来真不细，枉教狂眼一时忙。琉璃珠络翠堂悬，遍簇红梅与白莲。渐近四更膏烛尽，南廊犹剩一灯燃。令宰风流踏月观，紫衫乌帽酒颜丹。楼头不识官员贵，也当元宵景物看。工致清新说钮家，能翻名画不争差。就中一幅临元宰，流水疏村数点鸦。名园新构水边亭，映竹当城面面青。曾被踏青人记取，几番灯影约牛星。轻风吹鬓露华凉，临去添衣又进房。自爱画桥清月好，暂游元不为灯光。揽镜重匀衬脸霞，且将风景对人夸。邻姬笑指钗头看，落却垂枝几穗花。城南萧寺古池冰，爱月游人到未曾。有客近从梅里至，红毬双送佛前灯。同伴催归意未能，清霜冷透薄罗层。从教月坠灯光少，本为闲行不为灯。
云客有灯词十绝句，命余属和，因追忆金沙风物，聊写一二，以碎狭之才，赋荒寒之景，真觉酸风拂人矣·其一
作者：王彦泓
朝代：明

水部池台倚暮霞，回廊灯影也堪夸。游人不爱萧疏景，只说城南太宰家。
云客有灯词十绝句，命余属和，因追忆金沙风物，聊写一二，以碎狭之才，赋荒寒之景，真觉酸风拂人矣·其七
作者：王彦泓
朝代：明

轻风吹鬓露华凉，临去添衣又进房。自爱画桥清月好，暂游元不为灯光。
云客有灯词十绝句，命余属和，因追忆金沙风物，聊写一二，以碎狭之才，赋荒寒之景，真觉酸风拂人矣·其三
作者：王彦泓
朝代：明

琉璃珠络翠堂悬，遍簇红梅与白莲。渐近四更膏烛尽，南廊犹剩一灯燃。
云客有灯词十绝句，命余属和，因追忆金沙风物，聊写一二，以碎狭之才，赋荒寒之景，真觉酸风拂人矣·其九
作者：王彦泓
朝代：明

城南萧寺古池冰，爱月游人到未曾。有客近从梅里至，红毬双送佛前灯。
云客有灯词十绝句，命余属和，因追忆金沙风物，聊写一二，以碎狭之才，赋荒寒之景，真觉酸风拂人矣·其二
作者：王彦泓
朝代：明

翔风纤弱绿珠长，十队联行避月光。总为丛来真不细，枉教狂眼一时忙。
云客有灯词十绝句，命余属和，因追忆金沙风物，聊写一二，以碎狭之才，赋荒寒之景，真觉酸风拂人矣·其五
作者：王彦泓
朝代：明

工致清新说钮家，能翻名画不争差。就中一幅临元宰，流水疏村数点鸦。
云客有灯词十绝句，命余属和，因追忆金沙风物，聊写一二，以碎狭之才，赋荒寒之景，真觉酸风拂人矣·其八
作者：王彦泓
朝代：明

揽镜重匀衬脸霞，且将风景对人夸。邻姬笑指钗头看，落却垂枝几穗花。
云客有灯词十绝句，命余属和，因追忆金沙风物，聊写一二，以碎狭之才，赋荒寒之景，真觉酸风拂人矣·其六
作者：王彦泓
朝代：明

名园新构水边亭，映竹当城面面青。曾被踏青人记取，几番灯影约牛星。
云客有灯词十绝句，命余属和，因追忆金沙风物，聊写一二，以碎狭之才，赋荒寒之景，真觉酸风拂人矣·其十
作者：王彦泓
朝代：明

同伴催归意未能，清霜冷透薄罗层。从教月坠灯光少，本为闲行不为灯。
云客有灯词十绝句，命余属和，因追忆金沙风物，聊写一二，以碎狭之才，赋荒寒之景，真觉酸风拂人矣·其四
作者：王彦泓
朝代：明

令宰风流踏月观，紫衫乌帽酒颜丹。楼头不识官员贵，也当元宵景物看。
云闲物外人也其幽怀元尚不可一世而时混迹于声酒流赏于翰墨直寄其牢骚焉耳衣白先生赠句云『无事到心头岂徒然哉』敬演其意为寿
作者：王彦泓
朝代：明

茶灶香篝自掩关，小楼眠坐对春山。家居梓泽兰亭侧，人在林逋魏野间。出谷青犹沽杖履，饮池红已驻容颜。东南隐逸将成传，谁谓元稹未易攀。吴歈按拍老弥精，字字雕梁落细尘。看竹宾朋王大令，弹丝弟子李夫人。奚囊字句收千巷，曲槛烟波坠一纶。何物似君高逸处，锡峰窗外正嶙峋。
云闲物外人也其幽怀元尚不可一世而时混迹于声酒流赏于翰墨直寄其牢骚焉耳衣白先生赠句云『无事到心头岂徒然哉』敬演其意为寿·其二
作者：王彦泓
朝代：明

吴歈按拍老弥精，字字雕梁落细尘。看竹宾朋王大令，弹丝弟子李夫人。奚囊字句收千巷，曲槛烟波坠一纶。何物似君高逸处，锡峰窗外正嶙峋。
云间独归留别叔闻于青溪归后寄之
作者：王彦泓
朝代：明

三年无处不盘桓，客舍逢君一破颜。长共清尊无足恨，每闻佳句有余欢。闲来步缓烟郊晚，醒后谈深雨榻寒。今日独归翻似客，杏花狼藉不曾看。
京口不寐作
作者：王彦泓
朝代：明

行役暮江边，寒袍未贮绵。灯残聊假寐，酒薄不成眠。霜气严侵被，冰声劲刺船。平生惆怅事，俱到四更前。
京口寓兴次叔闻韵
作者：王彦泓
朝代：明

三山新沐翠琉璃，喜是残尊未涸时。出郭斜过穿苑路，傍林低度拂人枝。江声远和松风转，山色遥连麦浪吹。幽径夕阳常醉卧，往来空羡牧羊儿。酒痕衫袖尚淋漓，日压重檐睡醒时。慕寂未能蠲弈具，寻幽何必见花枝。多才笔舌临江咏，入梦萧声隔院吹。昨夜城南新得句，愁中偷赋比红儿。
京口寓兴次叔闻韵·其一
作者：王彦泓
朝代：明

三山新沐翠琉璃，喜是残尊未涸时。出郭斜过穿苑路，傍林低度拂人枝。江声远和松风转，山色遥连麦浪吹。幽径夕阳常醉卧，往来空羡牧羊儿。
京口寓兴次叔闻韵·其二
作者：王彦泓
朝代：明

酒痕衫袖尚淋漓，日压重檐睡醒时。慕寂未能蠲弈具，寻幽何必见花枝。多才笔舌临江咏，入梦萧声隔院吹。昨夜城南新得句，愁中偷赋比红儿。
京口雪
作者：王彦泓
朝代：明

征衫愁点雪霏霏，两换归期又未归。却羡身轻如柳絮，因风还近谢娘飞。
京寓有怀端己
作者：王彦泓
朝代：明

长夏知君断杂宾，旧吟兰水句清真。浇花晒药都幽事，索扇分笺几丽人。砚席月移蕉影乱，瓶笙风度茗香新。宁知贳酒长安客，下马旗亭一面尘。
从改第六首
作者：王彦泓
朝代：明

玉腻绵香细骨躯，暖相偎处恰愁吁。娇痴怕对春风换，不似寒宵酷念奴。
代友人赠妓
作者：王彦泓
朝代：明

绿水桥西住谪仙，丽华肤发丽娟年。偷游乍识都知面，庇酒难忘录事怜。窗下有时思梦笑，灯前长不卸头眠。一双弱手宜丝管，莫学河间但数钱。
代所思别后阿姚
作者：王彦泓
朝代：明

相逢羞涩怕猜嫌，别去那知怅恨添。独对镜奁空怏怏，乍拈针剪复恹恹。梦魂弱絮从风乱，心绪系花被雨沾。悔不暂留欢且住，未妨长隔一重帘。手把钿钗侍镜台，销魂人处尺书来。行间小印关心看，摺后余文背面开。迸泪欲揩犹未敢，廋词捷悟更防猜。长将袖却从漫灭，每到幽窗展一回。刚剩残梅几片飞，全枝都似伴郎归。风波狭路惊团扇，花月空庭泣浣衣。翠被半闲来梦晚，绣窗无暇报书稀。湔裙不为春韶出，贪遇停船旧石矶。隔窗姊妹唤朝眠，好梦关心记未全。守定誓盟金鸭畔，望穷书信纸鸢边。文犀领扣新偏脆，绣雀鞋帮旧更鲜。每到百花生日日，未曾凄闷似今年。墙头金柳罩儿家，窗掩轻寒六扇纱。心病倦挑心字领，睡鬟松落瑞香花。园林霁爽初煎酒，院落阴沉好斗茶。莫负一川春水绿，支机人望正浮查。
代所思别后阿姚·其一
作者：王彦泓
朝代：明

相逢羞涩怕猜嫌，别去那知怅恨添。独对镜奁空怏怏，乍拈针剪复恹恹。梦魂弱絮从风乱，心绪系花被雨沾。悔不暂留欢且住，未妨长隔一重帘。
代所思别后阿姚·其三
作者：王彦泓
朝代：明

刚剩残梅几片飞，全枝都似伴郎归。风波狭路惊团扇，花月空庭泣浣衣。翠被半闲来梦晚，绣窗无暇报书稀。湔裙不为春韶出，贪遇停船旧石矶。
代所思别后阿姚·其二
作者：王彦泓
朝代：明

手把钿钗侍镜台，销魂人处尺书来。行间小印关心看，摺后余文背面开。迸泪欲揩犹未敢，廋词捷悟更防猜。长将袖却从漫灭，每到幽窗展一回。
代所思别后阿姚·其五
作者：王彦泓
朝代：明

墙头金柳罩儿家，窗掩轻寒六扇纱。心病倦挑心字领，睡鬟松落瑞香花。园林霁爽初煎酒，院落阴沉好斗茶。莫负一川春水绿，支机人望正浮查。
代所思别后阿姚·其四
作者：王彦泓
朝代：明

隔窗姊妹唤朝眠，好梦关心记未全。守定誓盟金鸭畔，望穷书信纸鸢边。文犀领扣新偏脆，绣雀鞋帮旧更鲜。每到百花生日日，未曾凄闷似今年。
代答
作者：王彦泓
朝代：明

净却情根净发根，笑看刀下翠纷纷。辞家偶尔来青嶂，喜客犹能赠白云。世上合离沙鸟迹，面前啼笑水风纹。春心久作寒灰死，艳曲何妨一再闻。
代赠
作者：王彦泓
朝代：明

绛树休嗟结子迟，惜花人更惜空枝。紫薇得到重来日，宛是深红未落时。
以诗得过复诗以解之
作者：王彦泓
朝代：明

佳名诗字偶然同，锦瑟蒙疑锁阁东。好遇未如厮养卒，微词先累主人翁。篇章岂待风流接，恸哭仍无意绪通。何计解酲聊用酒，再吟狂句献司空。
仲父水部公世母焦孺人余妻贺氏相继奄逝七月之望同诸父昆弟设荐盂兰盆道场即事栖感因申慧命用遣悲怀
作者：王彦泓
朝代：明

两月三丧哭不干，雁行相对雪衣冠。红灯照渡同千盏，翠竹扬幡各一竿。几处旧家都梦影，一丛新鬼暂盘桓。他生未必重相认，但悟无生了不难。
似梦
作者：王彦泓
朝代：明

似梦浓欢复似真，细看原是掷梭人。当初薄怒尤娇绝，笑倩如花更一嗔。
何夕
作者：王彦泓
朝代：明

几年无路望容辉，一笑尊前泪溅衣。惆怅不知今夕是，相怜中罢阿谁非。传闻怨句吟千遍，试抱愁腰瘦几围。同出向来盟誓看，袖香浓蚀字依微。破镜清光又一规，眼前人似旧人希。画图点染王嫱去，书籍飘零蔡琰归。烟径宛然双碧树，月痕依旧半红扉。当年光景当年语，历历重寻露满衣。香风吹至又吹还，一摺银屏万叠山。别院易耽千日闷，并房难耐半宵闲。频看昨夜新圆镜，更赠婴年旧弄环。白昼未堪同笑在，隔窗贪听佩珊珊。毡车轣辘送离鸾，雨泣萧郎路左看。带缚箜篌归去早，手提金缕出来难。寄书红纸饶千幅，买路明珠用一箪。百计觅将方便在，勿辞良夜犯春寒。
何夕·其一
作者：王彦泓
朝代：明

几年无路望容辉，一笑尊前泪溅衣。惆怅不知今夕是，相怜中罢阿谁非。传闻怨句吟千遍，试抱愁腰瘦几围。同出向来盟誓看，袖香浓蚀字依微。
何夕·其三
作者：王彦泓
朝代：明

香风吹至又吹还，一摺银屏万叠山。别院易耽千日闷，并房难耐半宵闲。频看昨夜新圆镜，更赠婴年旧弄环。白昼未堪同笑在，隔窗贪听佩珊珊。
何夕·其二
作者：王彦泓
朝代：明

破镜清光又一规，眼前人似旧人希。画图点染王嫱去，书籍飘零蔡琰归。烟径宛然双碧树，月痕依旧半红扉。当年光景当年语，历历重寻露满衣。
何夕·其四
作者：王彦泓
朝代：明

毡车轣辘送离鸾，雨泣萧郎路左看。带缚箜篌归去早，手提金缕出来难。寄书红纸饶千幅，买路明珠用一箪。百计觅将方便在，勿辞良夜犯春寒。
余旧诗悉已遗忘而韬仲皆为存录展阅一过觉无端往事交集胸怀怅然久之因呈四韵
作者：王彦泓
朝代：明

不堪重对旧诗篇，潦倒欢场二十年。多为微辞猜宋玉，敢持才语傲非烟。春风鬓影弹琴看，夜月歌声隔巷怜。今日掩门梅雪下，药炉声沸卧床前。
余有湖滨旧寓将往寄迹友人陈旅食之艰勖以归计口占答之
作者：王彦泓
朝代：明

无聊身世寄扁舟，感愧良朋阻浪游。休替行人忧桂玉，在家愁似客中愁。
侍疾
作者：王彦泓
朝代：明

唤人回枕坠瑶簪，被底炉香未许探。獭髓有痕留我舐，鸡香微螫代伊含。愁看西子心长捧，冷透荀郎体自堪。病退只宜清减是，尚嫌双颊似轻酖。
偶成
作者：王彦泓
朝代：明

晚晴相唤浣罗衣，惆怅春波没石矶。忽觉风吹歌笑近，南邻游女画船归。
催妆诗六首
作者：王彦泓
朝代：明

娇羞不肯下妆台，侍女环将九子钗。寄语倦妆人说道，轻施朱粉学慵来。十步笙歌响碧霄，严妆无力夜迢迢。羞将双黛凭人试，留与张郎见后描。说嫁心惊尽日痴，尊前玉箸镇双垂。不知夫婿尤怜惜，却忆娇嗔阿母时。羞向明窗结佩珰，穿衣宝镜暗生光。生憎乌鹊来相噪，默默无言下象床。当初忍笑画鸳鸯，真个如今拟凤凰。别却群仙拜王母，已闻青鸟报刘郎。云作双鬟雪作肌，天教分付与男儿。转身拭泪银河畔，别却鸳机再不归。
催妆诗六首·其一
作者：王彦泓
朝代：明

娇羞不肯下妆台，侍女环将九子钗。寄语倦妆人说道，轻施朱粉学慵来。
催妆诗六首·其三
作者：王彦泓
朝代：明

说嫁心惊尽日痴，尊前玉箸镇双垂。不知夫婿尤怜惜，却忆娇嗔阿母时。
催妆诗六首·其二
作者：王彦泓
朝代：明

十步笙歌响碧霄，严妆无力夜迢迢。羞将双黛凭人试，留与张郎见后描。
催妆诗六首·其五
作者：王彦泓
朝代：明

当初忍笑画鸳鸯，真个如今拟凤凰。别却群仙拜王母，已闻青鸟报刘郎。
催妆诗六首·其六
作者：王彦泓
朝代：明

云作双鬟雪作肌，天教分付与男儿。转身拭泪银河畔，别却鸳机再不归。
催妆诗六首·其四
作者：王彦泓
朝代：明

羞向明窗结佩珰，穿衣宝镜暗生光。生憎乌鹊来相噪，默默无言下象床。
入吴访贺无因
作者：王彦泓
朝代：明

心期如水较清深，未许湘波隔桂林。胜赏每邀雌霓句，壮情时警怒蛙吟。机边手爪欢何似，镜里头颅叹不禁。此夕吴装冷烟月，横塘清啸一相寻。
六叔以扇命画
作者：王彦泓
朝代：明

男儿安在有家为，一喝成卢颇自奇。倒橐尚沽千里骨，当垆犹看远山眉。嗣宗未许儿同调，武子元知叔不痴。留取紫罗香佩在，阿元相就赌围棋。
六叔父归自衡湘屡同觞咏又有山阴之棹诗以送之
作者：王彦泓
朝代：明

休将无题问归装，妙句先容探锦囊。杖屦染青从五岳，瓢樽分绿自三湘。深谈不厌频更烛，苛政从教迭主觞。听彻名山登览事，从今分得卧游方。掩关多病独吟身，惊喜敲门得酒人。世事熟看悲复笑，君诗频读旧逾新。灯残小院连床冷，露湿空阶醉语真。如此相过堪白首，煮茶烹韭不嫌贫。济胜如君具始兼，布帆蜡屐味都谙。身闲不恋家园卧，老健弥深曲蘖耽。姥岭夕阳生紫翠，蛾江秋涨发青蓝。何须更说名山兴，纵为鲈鱼亦美谈。
六叔父归自衡湘屡同觞咏又有山阴之棹诗以送之·其一
作者：王彦泓
朝代：明

休将无题问归装，妙句先容探锦囊。杖屦染青从五岳，瓢樽分绿自三湘。深谈不厌频更烛，苛政从教迭主觞。听彻名山登览事，从今分得卧游方。
六叔父归自衡湘屡同觞咏又有山阴之棹诗以送之·其三
作者：王彦泓
朝代：明

济胜如君具始兼，布帆蜡屐味都谙。身闲不恋家园卧，老健弥深曲蘖耽。姥岭夕阳生紫翠，蛾江秋涨发青蓝。何须更说名山兴，纵为鲈鱼亦美谈。
六叔父归自衡湘屡同觞咏又有山阴之棹诗以送之·其二
作者：王彦泓
朝代：明

掩关多病独吟身，惊喜敲门得酒人。世事熟看悲复笑，君诗频读旧逾新。灯残小院连床冷，露湿空阶醉语真。如此相过堪白首，煮茶烹韭不嫌贫。
六月十八日戌时长逝矣，哀哉痛哉！二十二日闻讣后记此青衣启祥来说聘妾未回寄赠代书
作者：王彦泓
朝代：明

不寄私书不弄琴，未曾识面早情深。翻嫌青鸟传言语，一句能关两地心。妙迹收来著意藏，洛神姿韵也寻常。细看阁帖王家字，第一风神陆女郎。一品堂前礼数宽，玉纤银碗杏浆寒。檀郎腼腆今非昔，锦瑟诗成任寄看。石家吹竹蔡家丝，鹿角弹筝若个知。色艺果然推第一，那能不唱涣之诗。红白梅花孰短长，月根异色一时芳。休猜贾午分香赠，女弟从来体自香。尊萱真是美人图，但问卿卿似母无。人道风前闻一曲，凤凰声韵不如雏。临觞望见素颜酡，借问长斋意若何。一绺香烟花数朵，正堪相伴病维摩。
六月十八日戌时长逝矣，哀哉痛哉！二十二日闻讣后记此青衣启祥来说聘妾未回寄赠代书·其一
作者：王彦泓
朝代：明

不寄私书不弄琴，未曾识面早情深。翻嫌青鸟传言语，一句能关两地心。
六月十八日戌时长逝矣，哀哉痛哉！二十二日闻讣后记此青衣启祥来说聘妾未回寄赠代书·其七
作者：王彦泓
朝代：明

临觞望见素颜酡，借问长斋意若何。一绺香烟花数朵，正堪相伴病维摩。
六月十八日戌时长逝矣，哀哉痛哉！二十二日闻讣后记此青衣启祥来说聘妾未回寄赠代书·其三
作者：王彦泓
朝代：明

一品堂前礼数宽，玉纤银碗杏浆寒。檀郎腼腆今非昔，锦瑟诗成任寄看。
六月十八日戌时长逝矣，哀哉痛哉！二十二日闻讣后记此青衣启祥来说聘妾未回寄赠代书·其二
作者：王彦泓
朝代：明

妙迹收来著意藏，洛神姿韵也寻常。细看阁帖王家字，第一风神陆女郎。
六月十八日戌时长逝矣，哀哉痛哉！二十二日闻讣后记此青衣启祥来说聘妾未回寄赠代书·其五
作者：王彦泓
朝代：明

红白梅花孰短长，月根异色一时芳。休猜贾午分香赠，女弟从来体自香。
六月十八日戌时长逝矣，哀哉痛哉！二十二日闻讣后记此青衣启祥来说聘妾未回寄赠代书·其六
作者：王彦泓
朝代：明

尊萱真是美人图，但问卿卿似母无。人道风前闻一曲，凤凰声韵不如雏。
六月十八日戌时长逝矣，哀哉痛哉！二十二日闻讣后记此青衣启祥来说聘妾未回寄赠代书·其四
作者：王彦泓
朝代：明

石家吹竹蔡家丝，鹿角弹筝若个知。色艺果然推第一，那能不唱涣之诗。
再和叔冽
作者：王彦泓
朝代：明

梅花应恨旧盟寒，路隔溪塘过雨漫。尘眼暂教书浣濯，闲愁全恃酒遮阑。新诗韵险赓宜稳，妙友神交晤转难。赖有啸歌生活在，不能驰骤逐金丸。
再用前韵酬孝先端已韬仲见和之作
作者：王彦泓
朝代：明

霞姿雪艳映窗油，标格蓬山第一流。佛慧不过文士业，神仙原是美人修。卧披画鄣供清赏，坐伴炉薰懒出游。门静不教青锁锁，帘开未上翠钩钩。紫珍照胆秦铜铸，朱篆钤名汉玉锼。学士忍寒停半臂，书生中酒看梳头。莺声呖呖喉疑管，玉色森森手似瓯。待月清言虚丙簟，游春佳梦败寅筹。流光玉树何曾夜，驻景神方讵有秋。士也尚甘偏袖断，仙乎何惜襞裙留。谁堪待阙鸳鸯社，自许单栖燕子楼。灯火照台迎凤辇，珠玑溅雨到龙舟。已知夙驾烦灵鹊，别遣偏辕骋骏牛。香燧碧萦低帐暖，烛辉红款小屏幽。檀郎顾曲倾三爵，幼妇弹棋负九楸。合德香奁通德记，上清巾帔玉清收。诗歌不断疑三阁，风月长新只十洲。但有是乡堪不老，要求何药疗尘愁。
再访左卿居九条胡同门临石井
作者：王彦泓
朝代：明

欢筵散后剩无聊，淡日庭阴雪未消。买笑敢云非措大，送愁无奈是茶娇。萧疏客从才三骑，曲折胡同到九条。望见井床私怅望，莫应愁减丽华腰。国客闲将国艳评，燕台花史首题卿。只愁延寿难为画，倘示烟支尽解兵。幽性不贪金屋贮，明姿如上玉山行。乍尝情事雏年纪，风味何由便十成。
再访左卿居九条胡同门临石井·其一
作者：王彦泓
朝代：明

欢筵散后剩无聊，淡日庭阴雪未消。买笑敢云非措大，送愁无奈是茶娇。萧疏客从才三骑，曲折胡同到九条。望见井床私怅望，莫应愁减丽华腰。
再访左卿居九条胡同门临石井·其二
作者：王彦泓
朝代：明

国客闲将国艳评，燕台花史首题卿。只愁延寿难为画，倘示烟支尽解兵。幽性不贪金屋贮，明姿如上玉山行。乍尝情事雏年纪，风味何由便十成。
再赋个侬
作者：王彦泓
朝代：明

朱户铜铺倚碧潭，小楼清绝压城南。明姿喜向花梢见，幽怨宜来竹下谭。窃药素娥偏耐冷，司花娇女半缘憨。仙家合住烟霞外，金屋藏渠也不堪。料峭新寒快雪晴，红绵香袜制初成。炉熏那及郎心暖，蜡照偏知妾影清。风雨不磨金石契，黄昏频候剪刀声。庭梅开否亲来探，又得身前一度行。狂眼萧郎爱乱头，泥人双照镜中羞。窗间忽度何人影，壁后难遮好客留。商略仅完双鬓样，端详未竟两眉修。无由妆罢还教见，试傍墙东一倚楼。作计如炊在剑头，浅尝滋味透尝愁。谗唇激浪稽千尺，妒眼成城绕一周。欢态每来惊处好，奇功端合险时收。闲情定属英雄事，未许凡才画一筹。昨夜香迷画烛楼，并头双影在银瓯。枕棱坠髻教郎绾，衣钮零珠倩姊收。酒晕暗腾烘玉颊，睡情才上滟星眸。晓堂重见矜严甚，回忆狂欢似梦游。经过声影自沉潜，何意金堂骤有嫌。忍泪笑言终脉脉，低眉羞恨只厌厌。情迷那唤江郎觉，酒政何堪石尉严。私幸向来幽寂惯，锁窗应自耐拘钳。漏泄幽欢异国香，含凄重过暂商量。娇痴迸泪犹遮掩，哽咽陈词未细详。自信丹诚终不没，忍言风雨但相望。韩凭死遂双飞愿，羞学偷生说断肠。心期旧矣合欢新，蔗尾才尝味已珍。胆小易惊还易喜，眉弯宜笑更宜颦。未形猜妒思犹浅，肯露娇嗔爱始真。作计恼伊尝试看，自惭终近薄情人。为伊寥落为伊忙，风雨忧愁一半妨。梦后枕衾摊落月，归来衣袖糁繁霜。黄昏作客佯辞醉，白日逢欢痛忍狂。一任茹荼甘若荠，不烦传诉与萧娘。琼枝何必问根芽，织席寒门产丽华。寂寞岩阿辉夜玉，幽荒篱落灿仙葩。雪天宜主曾同被，溪水夷光旧浣纱。一笑会登欢掌上，乘风珠唾落烟霞。
再赋个侬·其一
作者：王彦泓
朝代：明

朱户铜铺倚碧潭，小楼清绝压城南。明姿喜向花梢见，幽怨宜来竹下谭。窃药素娥偏耐冷，司花娇女半缘憨。仙家合住烟霞外，金屋藏渠也不堪。
再赋个侬·其七
作者：王彦泓
朝代：明

漏泄幽欢异国香，含凄重过暂商量。娇痴迸泪犹遮掩，哽咽陈词未细详。自信丹诚终不没，忍言风雨但相望。韩凭死遂双飞愿，羞学偷生说断肠。
再赋个侬·其三
作者：王彦泓
朝代：明

狂眼萧郎爱乱头，泥人双照镜中羞。窗间忽度何人影，壁后难遮好客留。商略仅完双鬓样，端详未竟两眉修。无由妆罢还教见，试傍墙东一倚楼。
再赋个侬·其九
作者：王彦泓
朝代：明

为伊寥落为伊忙，风雨忧愁一半妨。梦后枕衾摊落月，归来衣袖糁繁霜。黄昏作客佯辞醉，白日逢欢痛忍狂。一任茹荼甘若荠，不烦传诉与萧娘。
再赋个侬·其二
作者：王彦泓
朝代：明

料峭新寒快雪晴，红绵香袜制初成。炉熏那及郎心暖，蜡照偏知妾影清。风雨不磨金石契，黄昏频候剪刀声。庭梅开否亲来探，又得身前一度行。
再赋个侬·其五
作者：王彦泓
朝代：明

昨夜香迷画烛楼，并头双影在银瓯。枕棱坠髻教郎绾，衣钮零珠倩姊收。酒晕暗腾烘玉颊，睡情才上滟星眸。晓堂重见矜严甚，回忆狂欢似梦游。
再赋个侬·其八
作者：王彦泓
朝代：明

心期旧矣合欢新，蔗尾才尝味已珍。胆小易惊还易喜，眉弯宜笑更宜颦。未形猜妒思犹浅，肯露娇嗔爱始真。作计恼伊尝试看，自惭终近薄情人。
再赋个侬·其六
作者：王彦泓
朝代：明

经过声影自沉潜，何意金堂骤有嫌。忍泪笑言终脉脉，低眉羞恨只厌厌。情迷那唤江郎觉，酒政何堪石尉严。私幸向来幽寂惯，锁窗应自耐拘钳。
再赋个侬·其十
作者：王彦泓
朝代：明

琼枝何必问根芽，织席寒门产丽华。寂寞岩阿辉夜玉，幽荒篱落灿仙葩。雪天宜主曾同被，溪水夷光旧浣纱。一笑会登欢掌上，乘风珠唾落烟霞。
再赋个侬·其四
作者：王彦泓
朝代：明

作计如炊在剑头，浅尝滋味透尝愁。谗唇激浪稽千尺，妒眼成城绕一周。欢态每来惊处好，奇功端合险时收。闲情定属英雄事，未许凡才画一筹。
写
作者：王彦泓
朝代：明

秋霖才过市成渠，泥屐声中掩户居。支枕静听宵啮鼠，临池频放午餐鱼。酒馋恕取能赊店，金尽惭逢易买书。幸有小船通榻下，觅劳文笔券骑驴。